EH Bilduk etxebizitza arloko proposamenen dekalogo bat aurkeztu du, ekintzak administrazio-esparru desberdinetan lerrokatzeko eta, horrela, etxebizitza izateko eskubidea bermatzeko. Felix Gonzalez EH Bilduk Gasteizko Udalean duen bozeramaileak eta Unai Fernandez de Betoño EH Bilduko legebiltzarkideak aurkeztu duten dekalogoa Gasteizko etxebizitza politikaren norabidea aldatzeko konpromisoa da. «Etxebizitza politikak norabide berean lerrokatu behar dira, eta EH Bildurentzat, alokairuko etxebizitzen eskaintza indartzea izan behar da ahalegin koordinatu hori gidatuko duen iparrorratza. Horretarako, proposamenen dekalogo bat aurkezten dugu, Gasteizko etxebizitza politikaren norabidea aldatzeko», adierazi du Gonzálezek.\nEtxebizitza duina lortzeko bidean, EH Bilduk uste du alokairuko etxebizitzen parkea bultzatu eta indartu behar dela. Izan ere, etxebizitzaren funtzio soziala lehen mailan jarriko bada, sektore publikoaren esku-hartzea behar da, gardentasunean eta orekan oinarrituta. Hala, EH Bilduk, gutxienez, lau arlo nagusi identifikatu ditu, non jardun beharra dagoen: hirigintza, plangintzaren bidez; etxebizitza eskaintza, alokairuko etxebizitza publikoen parkea eraikiz eta hutsik dauden etxebizitzak mugiaraziz; birgaitzea, plan integralak bultzatuz; eta fiskalitatea, alokairuen prezioak mugatuz.\nBizitzeko leku bat edukitzea funtsezko elementua da bizi-proiektu pertsonal eta duin bat izateko. Horregatik, etxebizitza politikaren abiapuntua eskubide gisa aitortzea izan behar da. Hau da, herritar guztiei aitortu behar zaie etxebizitza duina, egokia eta eskuragarria izateko aukera, eta botere publikoen lana da eskubide hori lortzen dela bermatzeko esku hartzea. Botere publikoei dagokie, adibidez, eraikitako etxebizitza-parkeak bere funtzio soziala betetzeko neurriak hartzea. EH Bildu Gasteizek etxebizitzaren arloan duen proposamena berrikustea eta eguneratzea erabaki du, modu zabalean ulertuta, etxebizitzarako eskubidearen benetako bermea lortzeko erakunde-maila guztietan neurriak hartu behar direlako (EAE, BBNN eta Udala).\nGaur egun, 115.000 etxebizitza daude Gasteizen 253.000 biztanlerentzat. Une honetan, 6.500 alokairu-kontratu inguru daude, hau da, etxebizitzaren %6 soilik eskaintzen da alokairu moduan. Egoera horri etxebizitza hutsen kopuru handia gehitu behar zaio (Eustat, 2011: 10.848 etxebizitza huts; Gasteizko Udala: 9.740 etxebizitza erroldatutako pertsonarik gabe; Eusko Jaurlaritza, 2015: 7.070 etxebizitza huts). Biztanleriaren ikuspegitik, adierazi da aurrerantzean auzo berrienetan etxebizitza berriak eraikitzen badira eta biztanleak lortzen badituzte, dagoeneko eraikita dagoen etxebizitza-parkea hustearen kontura izango dela. Etxebideren datuen arabera (Nov. Etxebizitza babestua eskatzen zuten 9.640 espediente zeuden martxan. Horietatik, 7.873k alokairuko etxebizitza eskatzen zuten, eta 688k soilik eskatzen zuten etxebizitza jabetzan eskuratzeko aukera (%8). Testuinguru horretan bertan, hipoteka-merkatua zaildu egin da, eta merkatuaren batez besteko alokairua 891€-koa da, Gasteizko Etxebizitzaren Behatokiaren arabera.\nKontua da ez dela etxebizitza berria eraikitzea irtenbidea, baizik eta eraikitako etxebizitza-parkeari potentziala ateratzea, eta, horretarako, birgaitzea da gakoa. Baina tresna hori nabarmen oztopatu zen 2018an, EAJk eta PSEk alde bakarrez bertan behera utzi baitzuten Zabalgune XXI sozietateak ematen zuen birgaikuntzarako udal-laguntzen programa. Hiru urte geroago, errehabilitazioak geldirik jarraitzen du. Azkenaldian, EAJk eta PSEk gai honen inguruan emandako mezu guztiak Europako Funtsen iritsierako birgaitzearen etorkizuna fidatzen du, eta hori zentzugabekeria hutsa da, Gonzalezen esanetan.\nHorren aurrean, EH Bilduk Gasteizko etxebizitza-politikaren norabidea aldatzeko konpromisoa hartu du, eta, horregatik, hainbat administrazio-mailatan sustatuko duen dekalogoa aurkeztu du:\nEskubidea bermatzeko: Alokairua\nBaliabide publikoak zein pribatuak bideratuko dira alokairu eskaintza egoki, lorgarri eta prezioan arrazoizko bat izatera.\nEraikuntza berrien erdia alokairuan\nBabes publikoko etxebizitzak eraikitzeko lursailen erdia gutxienez alokairura bideratuko dela.\nBabes publikoko etxebizitzak berreskuratu\nSalmentan jartzen diren babes publikoko etxebizitzak lehentasunez eskuratzera eta alokairura bideratzeko derrigortuko dira administrazioak Lege aldaketarekin.\nAlokairu publikoaren parkea eratu\nGasteizko Udalak bere eskumenekoak diren etxebizitza guztiak alokairu parke publiko bat hornitzeko bideratuko dira.\nBetiko auzoei bigarren aukera\nXXI Zabalgunea AMARU Birgaitzeko Udal agentziak ordezkatuko luke, auzo guztientzako zaharberritze plan integralak diseinatu eta garatzeko.\nEtxebizitza hutsa mugiarazi\nEtxebizitza maileguan uzteko programak indartuko dira eta arrazoirik gabe etxea hutsik mantentzen dituztenei gainsariak ezarriko zaizkie.\nGehiegizko prezioei muga\nMerkatu libreko alokairuen etenik gabeko igoera sufritzen ari gara, kasu askotan justifikaezina. Alokairuaren prezioa mugatzeko legea onartu nahi dugu.\nEtxebizitza eredu berriak sustatu\nEtxebizitza dotazikonalak, komunitarioak edo partaidetza kooperatibo/pribatuaren bidez egindako eredu berriak bultzatuko dira.\nGazteentzako plan berezia\nEtxebizitza eskubidea gauzatzeko aukera bermatuko duen berariazko plana diseinatuko da, gazteentzako laguntzekin eta neurri zehatzekin.\nHirigintza integratzaile bat\nHirigintza planifikazioan aintzat hartuko da alokairuaren zabalpena, oreka bermatzeko eta ghettifikazioa saihesteko.


Haur kop. (2-11)\nEzagutu euskal kostaldea\n24 km – Trenez 25 minutu\n25 minutu gidatu ostean, Donostiarekin egingo dugu topo. Zalantzarik gabe esan dezakegu euskal gastronomiaren eta kulturaren paradisu dela.\nHego Euskal Herriko hondartzarik luzeena du eta bere olatuek bisitariei ur-kirolak praktikatzeko aukera ematen die, batik bat, surfa. Hondartza- eta surf-kulturaz gain, sukaldaritza da bere beste erakargarritasun nagusia.\nGipuzkoako mendebaldeko kostako labar ikusgarriek altxor natural paregabea ezkutatzen dute: milioika urteko geologia-historia, ondoz ondoko geruza harritsuetan idatzi dena eta itsasoaren etengabeko jardueraren ondorioz azalean agertu dena.\nGozatu arteaz eta kulturaz\nChillida Leku Museoa lorategi eta baso desberdinez osatutako eremu zabala da eta birmoldatutako baserri bat dago, eta Eduardo Chillida Juantegui eskultoreak bertan banatu zuen bere obraren zati handia. Hernani inguruan dago, Donostiatik 15 minutura autoan joanez gero.\nXX. mendearen bigarren erdiko eraikin onena gisa definitu izan da Guggenheim museoa eta honek Bilboko hiria erabat eraldatu du, munduan kokatuz eta zeharo aldatuz bere irudia.\nTolosako hirigune historikoaren erdian, TOPIC da txotxongiloen inguruko Europako zentro bakarra. Txotxongiloen etxea izanik, bertan ezagutuko dituzu mundu osoko txotxongiloak eta asko ikasiko duzu milaka urteko arte honi buruz.\nHarro gaude mendi bikain honen magalean gaudelako. Aipagarriak dira irailean mendi honetan egiten diren erromeriak.\nPagoz babestutako baso honek sentitu beharreko lasaitasuna eskaintzen du, eta urteko edozein sasoi egokia da bertara ibilaldi bat egiteko.\nARANTZAZU ETA URBIA\nGertu ditugu Urbiako zelai berdeetara iristeko hainbat bidezidor. Leku paregabea da, Gipuzkoako gailur esanguratsuenetako batzuk baititu bere inguruan.\n30 minutuko ibilbidea kotxez\nInguru eta bazter ikusgarriak igarotzen dituen ibilbide honen bidez lotzen dira Urola Erdia, Urola Garaia eta Debagoiena eskualdeetako hiru monumentu esanguratsu: Loiolako Santutegia (Azpeitia), Antioko baseliza (Zumarraga) eta Arantzazuko santutegia (Oñati).\n1987an natura-erreserba gisa izendatu zen Urederra ibaiaren sorburua, eta ez da harritzekoa, Nafarroako tokirik politenetakoa baita. Zalantzarik gabe, bisitatu beharreko paradisu naturala.\nAralar mendilerroan kokatuta, Txindoki mendiak ingurunearen panoramika onenetarikoa eskaintzen du. Txindoki, Aralar mendilerroko eta, beharbada, Gipuzkoako gailurrik ezagunena eta bisitari gehien biltzen dituena da. Euskal Herriko mendi eder eta ospetsuenetakoa da.\n2 minutu oinez\nMende asko ditu larunbatero Tolosan ospatzen den azokak eta Euskadiko ospetsuenetako bat da. Hiru gune ditu aire zabalean, eta horrela, hirigunea feria handi bat izaten da larunbat goizetan.\nOrdiziako azoka tradizionala eskualdeko nekazaritza- eta abeltzaintza-produktuen saltzaile eta erosleen topagune bilakatzen da asteazkenetan. Salgai freskoak eta kalitatezkoak dituzten saltoki asko aurkituko ditugu bertan.\nAHETZE ARKAKUSOEN MERKATUA\n1993an hasi ziren Ahetzen hilabete bakoitzeko hirugarren igandean antigoaleko gauzen merkatu handia antolatzen. Bertan biltzen dira mugaren bi aldeetatik datozen saltzaile, erosle eta kuxkuxeroak.\nHoteletik 2 minutura tren-geltokia. Tolosa-Donostia ibilbideak 30 minutu inguruko iraupena.\n+ ikusi esteka\nHoteletik 2 minutura autobus-geltokia. Autobus-zerbitzu erregularra.\n+ ikusi esteka (Tolosaldea)\n+ ikusi esteka (hiriarteko autobusa)\nHoteletik 2 minutura taxi-geltokia.\nHotelarekin hitzartutako tarifak, 4-8 bidaiarirentzat.\nDeitu edo idatzi egin diezagukezu nahi duzunean.Taldean bidaiatuko duzu? Familia ugari batentzako logela behar duzu? Bazkari bat antolatu nahi duzu? Tolosak eskaintzen dizkizun aukera guztiak ezagutu nahi dituzu? Zure esanetara gaude e-mail edo telefono bidez.


Honako hauek dira, entzumenaren gaixotasun edo anomalien artean ohikoenak:\nGorreria duen pertsonak entzumen falta dauka. Gaixotasun horrek era askotako iturburuak izan ditzake. Gorreria-mota batzuk ebakuntza baten bitartez senda daitezke. Audiofono deritzen tresnen bitartez, gor askoren entzumena hobetzen da. Guztiz gorrak diren pertsonei ezpainak irakurtzen eta keinuen bitartez komunikatzen erakusten zaie.\nOtitisa: kanpo-belarriko edo erdiko belarriko hantura da. Bakteriek nahiz Eustakioren tronpen hanturak sor dezakete eta mina eta entzumena galtzea eragiten du. Ukitutako belarri atalaren arabera, kanpoko, erdiko edo barneko otitisak bereizten dira:\nKanpoko otitisa: eritasun arinak dira; horien ezaugarri nagusiak mina eta kanpoko entzunbideko larruaren hantura dira.\nErdiko otitisa: Eustakioren tronpan zehar eztarriraino edo sudurreraino hedaturiko infekzioak sortuak dira; bakteria askok sortaraziak izan ohi dira: pneumokokoak, estreptokokoak eta abar. Haur txikietan maiz azaltzen dira. Mina, gorreria edo eta sukarra izan ohi dira halakoetan seinaleak.\nBarneko otitisa: laberintitis izenez ere ezagutzen dira eta barneko belarriaren hantura eragiten dute. Gehienetan aurrerago aipatu ditugun gaixotasunen ondorio larriak izaten dira.\nTinpano zulatzea: gorreria sortzen du, mintz horrek ezin baititu soinu-bibrazioak erdiko belarrira transmititu. Zulaketa kanpoko entzunbidetik objektuak sartzeagatik, presio aldaketengatik edo soinu oso ozenen eraginez gerta daiteke. Batzuetan bere kabuz sendatzen da hilabete batzuen ondoren.\nEntzumenari lotutako gaixotasunez arduratzen den medizina-espezialitatea Otorrinolaringologia da.\nHona hemen zure entzumena zaintzeko zenbait aholku:\nMusika oso bolumen altuan ez entzun, saiatu aurikularrak ez erabiltzen eta telebista ikusterakoan ez ipini oso bolumen altuan.\nBelarriak garbitzeko ez sartu ezer belarri barrura. Molestiak sentitzen badituzu hitz egin sendagilearekin, agian ezko-tapoia eduki dezakezu.\nIgerilekura bazoaz, saiatu beti tapoiak erabiltzen. Bainuaren ondoren, belarri-eremua eskuoihal batekin lehortu, infekzioak saihesteko.\nBelarrian zerbait arraroa sartzen bada (hondarra, hautsa…) ez saiatu zuk zeuk ateratzen, joan zaitez lehenbailehen sendagilearengana.


Ikaskuntzarako bitartekotza zerbitzua - Zaraobe Institutua\nHasiera / Zerbitzuak / Ikaskuntzarako bitartekotza zerbitzua\nNork eskaintzen du?\nZerbitzu hau Amurrion, Artziniegan, Aiaran, Okondon, Urduñan eta Orozkon bizi diren 18 urtetik gorako ikasle eta/edo pertsonentzat edo haien familientzat da (doako zerbitzua da), eta prestakuntzari lotutako edozein behar edo zalantza konpontzen du, hala nola:\nNola osa dezaket ikasten ari naizena? Zein prestakuntza litzateke egokia?\nNon ikas dezaket nire helburu profesionala eta/edo pertsonala lortzeko?\nIkaskuntzarako bitartekotza-zerbitzuak pertsonen etengabeko ikaskuntzarako orientazioan (formala* eta ez-formala**) laguntzen du, ezagutzen, gaitasunen eta gaitasunen maila handituz eta helburu pertsonal eta/edo profesionalaren garapena erraztuz.\nPertsonei beren behar eta itxaropenetarako egokia den prestakuntza aukeratzen laguntzea eta orientatzea; horrez gain, ezagutzaren gizarte berrian hobeto moldatzeko trebetasunak, gaitasunak eta motibazioa hobetzea.\n2- Eskualdeko jarduerak bildu eta hemen erakutsi: Web-aren bilatzailea\nBidali informazioa gure aldizkarira harpidetuta.\n* Ikaskuntza formala: hezkuntza edo prestakuntza zentro batek eskaini ohi duen ikaskuntza, egituratua eta ziurtapen batekin amaitzen dena.\n** Ikaskuntza ez-formala: Hezkuntza edo prestakuntza zentro batek eskaintzen ez duen ikaskuntza, eta normalean ez du ziurtagiririk ematen.\nIkaskuntza bitartekotzaren zerbitzua bizitza osoko ikaskuntza programaren bidez eskaintzen da, eta Eusko Jaurlaritzako Hezkuntza, Unibertsitate eta Ikerketa Sailaren diru-laguntza du.\nZERBITZUA JASOTZEKO, ESKATU HITZORDUA:\nTelefonoa: 945 89 17 21\nPosta elektronikoa: formacion@amurriobidean.org


'Antigone edo ezetzaren beharra' antzezlanak jaso du 38. Euskal Antzerki Topaketetako Ikusleen Saria - Azpeitia - uztarria.eus\n'Antigone edo ezetzaren beharra' antzezlanak jaso du 38. Euskal Antzerki Topaketetako Ikusleen Saria\nAnartz Izagirre 2020-11-20 20:38\n'Antigone edo ezetzaren beharra' antzezlaneko kideak saria jasotzen. (Anartz Izagirre)\nIgor de Quadra antzezlanaren zuzendariak eta Xanti Agirrezabala aktoreak jaso dute saria gaur, ostirala, Dinamoa sormen gunean. Bestalde, Azpeitiko Udalak topaketen balorazio "oso positiboa" egin du.\nAmaitu dira Azpeitiko 38. Euskal Antzerki Topaketak, eta gaur, ostirala, banatu dute Ikusleen Saria Dinamoa sormen gunean. Aurtengo antzezlan guztietatik, Horman Posterren Antigone edo ezetzaren beharra antzezlana izan da puntuazio altuena erdietsi duen obra, eta Igor de Quadra zuzendariak eta Xanti Agirrezabala aktoreak jaso dute 600 euroko saria. Agirrezabalak eskerrak eman dizkio Azpeitiko Udalari eta Kulturaz kooperatibari topaketak antolatzeagatik, eta besteak beste, "mota guztietako antzezlanei" lekua egiteagatik. Agirrezabalak nabarmendu du Antigone edo ezetzaren beharra obrak ikusleen aldetik jaso duen erantzuna "oso ona" izan dela.\nBestalde, Nagore Alkorta alkateak adierazi duenez, egoera "ezegonkorra" izan arren udalak "kulturaren aldeko apustu sendoa" egin du aurten, eta nabarmendu du erakundeak euskal kultura programatzen eta sustatzen jarraituko duela. Era berean, kultur sortzaileei lanean eta sortzen jarraitzeko eskatu die Alkortak. Ikusleen Sariari dagokionez, alkateak azaldu du boto aldetik "nahiko berdinduta" egon direla aurtengoan saria irabazteko hautagaiak.\nEneritz Albizu udaleko kultur batzordeburuak, berriz, 38. Euskal Antzerki Topaketen balorazio "oso positiboa" egin du, eta azpimarratu du herritarren erantzuna "oso ona" izan dela: "Aforoa murriztuta izan bada ere, hainbat antzezlanetarako sarrerak agortu dira". Albizuk adierazi du programatutako hiru obra taularatu gabe gelditu direla arrazoi ezberdinengatik — Kaskarot, Lanaz eta xaharretaz eta Guateke—, baina obra horiek laster Azpeitian ikusteko aukera aztertuko dutela adierazi du. Bestalde, Joxe Aranburu ere izan du gogoan Albizuk, aurtengo topaketetako omendua baita hura, baina Aranburuk ezin izan du ekitaldira joan eta atzeratu egin dute omenaldia.


Kuartzitazko lurzoruak ataripean edo lorategian jartzearen abantailak | Consumer\nKuartzitazko lurzoruak ataripean edo lorategian jartzearen abantailak\nDenboraren poderioz ia degradatzen ez den materiala da.\narabera: Astelehena, 2004ko irailaren 06a\nKuartzitazko zoruak osatzen dituzten galtzada-harriak modu uniformean mozten dira, material horrek berez duen zimurtasuna galdu gabe. Oso zoladura erakargarria da, eguraldi txarraren eta eguraldiaren aurrean erresistentea; beraz, oso gomendagarria da kanpoaldeetarako.\nGainera, ez da mantentze-lanik egin behar, eta, denborak aurrera egin ahala, material horren edertasuna ez da degradatzen; aitzitik, beste zoladura batzuk lasaitu egiten dira, zikinkeria sartu eta higatu ahala.\nBadira kuartzita fosileko lurzoruak ere, oso estetikoak, landare edo animalien hondakin fosilak dituztelako, nahiz eta zoladura-mota horren prezioa ohiko kuartzitarena baino zertxobait handiagoa izan.\ngaltzada-harriak kuartzita lurzoru


Gaztelugatxe biotopo babestua\nGaztelugatxeko Doniene zubi batez lotutako penintsula da. Zubi hori uhartearen eta lehorraren arteko harkaitzen gainean eraikita dago. Arrokan tunel biribilak zulatu dituzte olatuek. Gailurrean Doniene baseliza dago, eta bertara heltzeko, zubia zeharkatu eta mailadi luzea igo behar da.\nAkatxe haitza itsasoaren gainetik gailen ageri da. Itsas hegaztiak hazteko leku aproposa da; esaterako, Kaio hankahoria eta Ubarroi mottoduna, baina batez ere ekaitz-txorien kolonia nabarmentzen da.\nHaitz-usoa ere, etxeko usoen aurrekaria, labar hauetan ikusi izan da; hala ere, hegazti horren populazio naturala oso urria da.\nBertako uretan Lupiak, Panekak eta Txitxarroak bizi dira, baita harrapari handiak ere, hala nola Itsas Aingira edo Itsasugea. Sakonera txikiagoan, alga gorri eta kare-algen babesean, kabuxak, karraspioak eta dontzeilak bizi dira, baita hornogabeak ere, adibidez, itsas trikuak, aktiniak, holoturiak, olagarroak, nekorak eta txangurruak. Arroketan lanperna preziatuak aurki ditzakegu.\nLehorrean itsas labar malkartsuak sumatzen dira. Bertan, leku gazietara eta itsas haizeetara egokitutako landareak hazten dira. Horien gainetik, txilarrak, oteak, arteak eta ondoko baserrietako mahastiak daude.\nAutobusa: 3515 linea Bilbo–Gernika–Bermeo: Bermeotik Gaztelugatxeko Donieneraino 2 ordurik behin. 3518 linea Bilbo–Bakio: Bakiotik Gaztelugatxeko Donieneraino 2 ordurik behin.\nTrena: Euskotren Bilbo–Gernika–Bermeo.\nBI-631errepidea hartu behar da Mungiako norabidean. Udalerri hori igarota, 2 km-ra, Bakiorako saihesbide bat dago BI-3101 errepidetik. Bakiotik, Eneperiko gaina igo eta gero, ezkerretara baselizara doan saihesbidea hartu.\nGaztelugatxe (409,1 KB)\nBizkaia (3,27 MB)\nGaztelugatxeko sugandilak (1,6 MB)\nGaztelugatxe (109 KB)\nGaztelugatxeko Biotopo Babestua (106,56 KB)\nInteres Geologikoko Lekuak Gaztelugatxe (358,67 KB)\nBaselizen ibilbidea: Portutik Gaztelugatxeko Donienera eta Akatxe uharterako bide-zatia (3,27 MB)\nGaztelugatxe ingurutik ibilbideak (2,42 MB)\nInguru naturalak : Biotopo babestuak bizkaia .net\nGaztelugatxeko Doniene Natura 2000 Sarean( BGL)\nGaztelugatxeko Biotopo Babestua\nZure Euskal Herriko ikuspegia\nErreferentzia bibliografikoa: Euskal Autonomi Elkarteko Garrantzizko Espazio Naturalen Katalogo Irekia (1,18 MB)\nTurismoa.Euskadi.Net:Gaztelugatxeko Donieneko Biotopo Babestua


Jardines de Zumabide bizilekua | Atxurrazelaieta Arquitectos\nJardines de Zumabide bizilekua\n2010-2012 | Promotora Creatium\nVivantis-ek, etxebizitza integralen kudeaketetan espezializatuako enpresak, 42 etxebizitzako proiektua eta obra-zuzendaritza garatzeko enkargua eman zigun. Gasteizeko eremu pribilegiatu batean kokatuako zirenak, erdigunetik oso gertu.\nProiektuaren difinizioan eta obraren zuzendaritzan eraikuntza-garapen lan sakona egin genuen, obra gauzatu ahal izateko eskakizun tekniko, eraikitzaile eta ekonomiko handia baitzegoen. Ezaugarri hauek dituen sustapenarekin eta Vivantis-en helburuekin bat datorren abangoardiako etxebizitzak sortu genituen. Etorkizuneko erabiltzaileei kalitatea eta erosotasuna emango dien bizilekua.\n42 etxebizitzak bi bloketan banatuta daude lurzati baten barruan. Haien artean kirol-ekipamendu bat urbanizazio-espazio komun gisa, zen inspirazio dun lorategiak, kanpora irekitako atariak, arkupedun espazioak, landaretza zaindua eta mantentze-lan txikiko argiztapena.\nOrientazio bikoitzeko etxebizitzek, 2, 3 eta 4 logelakoak dira. Alde batetik, terraza zabalez babestutako hegoaldeko leihate handiekin; bestalde, iparralderuntz irekidurak kontrolatuagoak dira, barneko klima kontrolatzeko eta energía aurreztea errazteko helburuz,. Funtzionaltasuna eta erosotasuna lehentasun dituzte barne banaketak, eguneko eta gaueko eremuak era logiko batean antolatuz mugakideak saihesteko. Diseinuaren kalitatea materialen aukeraketan ere islatzen da.\nEmaitza, Vivantis-en filosofiarekin bat, kalitate handiko etxebizitzak bidezko prezio batean eskainiak. Arrakasta frogatua, etxebizitza guztien saldu baitira; eta hori, berez, lorpen aipagarria da egungo egoera ekonomiakoarekin.\nArgazkiak: César San Millán.


Bizkaia Kopa Trailaren hirugarren proba hartuko du Morgak, domekan\nmaiatza 18, 2017\tNork\tAintzina Monasterio\t-\nTrail luzea zein laburra, mendi bizikleta martxa eta txakur-krosa lehiatuko dituzte eta martxa luzea eta laburra ere egongo dira. Andra Mari auzoan hasi eta amaituko dituzte probak.\n639 parte hartzailek izena eman dute. Trail laburrean parte hartuko dute izen emandako gehienek: 241 pertsonak. Trail luzean, berriz, 130 korrikalarik izena eman dute, eta horien artean dago sei aldiz Munduko mendiko triatloi txapeldun izandako Ruben Ruzafa.\nIazko txakur kroseko partaideak.\nMendi bizikleta proban 104 txirrindulari irtengo dira, eta txakur-krosean 52 partaide apuntatu dira. Bestalde, martxa luzean 43 pertsonak izena eman dute, eta laburrean 69 pertsonak.\nTrail eta martxa luzeetako zein MTBko partaideek 21,2 kilometroko ibilbidea burutuko dute (lau anoa postu izango dituzte). Txakur-kroseko eta trail eta martxa laburretakoek, ostera, 10,11 kilometroko proba ( bi anoa postugaz) egingo dute.\nMartxa luzeko parte hartzaileak izango dira goiztiarrenak. Horiek 09:00etan aterako dira Andra Mari auzotik. Ordu erdi beranduago abiatuko dira txirrindulariak, eta 09:40an txakur-kroseko partaideak.\n09:55ean, berriz, trail luzekoen txanda izango da, eta handik hamabost minutura irtengo dira trail laburreko korrikalariak.\nAzkenik, 10:15ean abiatuko dira martxa laburrean parte hartzen dutenak.\nBizkaia Kopa Traila zortzi probak osatzen dute. Martxoaren 26an Arrietan izan zen lehenengoa, eta apirilaren 30ean Lemoizen egin zuten bigarrena.\nMorga Trailaren ostean, Loiun lehiatuko dute hurrengoa, ekainaren 18an. Ondoren, irailaren 19an Trapagaranek hartuko du Bizkaia Kopa Trailaren bosgarren proba.\nUrriaren 15ean Zamudion lehiatuko dute seigarrena, eta haren atzetik, Lekeitioren txanda izango da. Azaroaren 12an izango da Lekeitioko proba. Azkena, aldiz, Diman lehiatuko dute abenduaren 17an.


Garagardoa nahi beste - Goierriko Hitza : Goierriko Hitza\nGaragardoa nahi beste\nIdiazabalgo Areto Futboleko kideek 17. Garagardo Festa antolatu dute. Ostegunetik larunbatera egongo da irekita. 15 garagardo desberdin, jatekoa, kontzertuak eta jolasak egongo dira\nIdiazabalgo areto futboleko taldeak Garagardo Festa antolatu du. Bihar 18:00etan irekiko dute eta hurrengo hiru egunetan Zelaa kiroldegian izango dute hitzordua garagardozaleek. Festak 17. edizioa du aurten eta ohi bezala areto futbol taldeak denboraldian zehar dituen gastuei aurre egiteko erabiliko dute festari esker eskuratutako dirua.\nAldaketa nabarmen batekin dator aurtengo Garagardo Festa. Izan ere, ostiralean beharrean ostegunean ekingo diote, eta azken eguna, igandea beharrean, larunbata izango da. Xabier Sanchez klubeko entrenatzaileak argitu du «abuztua izanda, jende ugari oporretan dago oraindik eta aurten proba egitea» izan dela erabakiaren arrazoia.\nEskaintzari dagokionez, 15 garagardo egongo dira aukeran. Tartean Legorretan ekoitzitako Basabe garagardoetako bi barietate. Aurreko urteko prezioak mantendu dituzte: pitxarra 2 euroan, eta garagardoaren prezioa 4 eurokoa izango da. Ohikoa den bezala, jatekoa ere egongo da: ukondoa, solomoa, oilasko hegoak eta beste hainbat plater.\nHorrez gain, kontzertuak eta jolasak ere antolatu dituzte eskaintza erakargarriagoa egite aldera. Ostegunean Karea taldeak joko du afal ondoren hasita. Ostiralean, DJ Elorzak girotuko du gaua eta gainera aulki jokoa egingo dute goizaldean. Larunbatean, berriz, Hell Rivers taldearen kontzertua izango da afal ostean eta ondoren DJ Elorza. Goizaldean largero jotzea jolasa egingo dute.\nIazko denboraldia modu «gazi-gozoan» amaitu zutela adierazi du Sanchezek. Izan ere, emaitza oso onak lortzera ohituta daude kluba osatzen duten bi taldeak eta iazkoak ez ziren beste batzuetan bezain onak izan. Dena den, aurtengoari «ilusioz» helduko diotela esan du eta «emaitzak hobetzea» izango da helburua.


Hemen zaude: Sarrera > Sustraiak > Argibideak > Gaur egun > Pasiotar Familiaren albisteak > GABIRIAKO MENDEURRENAREN SARRERA\nGuretzat garrantzi handikoa den Mendeurrena ospatzeko Egitasmoari erantzunez, halako baten eman diogu hasiera, abenduaren 17an, larunbatean, Orue-Euban, 55 Ikasle Ohiak eta erlijiosoak partaide zirela. Guztiok gogoan ongi gordeta ditugu Gabiriako etxetzar hartan izandako bizikizunak eta ikasketako ahaleginak; horregatik ez da harritzekoa hainbesteko erantzuna jasotzea. Ospakizun eguna uste genuen bezain gustukoa eta poz zirraraz betetakoa izan zen, hainbesteko denboragarrenean berriro adiskideak elkar ikustearen eraginez.\nAbenduaren 17ko ospakizunaren atalik nagusienak hauek izan ziren, dagoeneko gehienok jakitun gaudenez: otoitz giroko saio labur bat; partaideen Ikastetxeko garaiko hainbat bizikizun eta historio jakingarrien kontaketa; garai hartako argazki eta gogoangarrien aurkezpena, eta, azkenik, anaiarteko bazkaria Laiene jatetxean.\nJakina denez, aurretiaz era askotako argitalpen eta albistarien bidez Ikasle Ohien buruak eta gogoak argitzen eta berotzen joan dira, Gipuzkoa eta Bizkaiko hainbat egunkari eta irratien bidez, Ikasle Ohiak beraiek prestatutako lanez, horretan adituak baitira. Bestalde, “Redención” eta “Angosto” aldizkaritxoen harpidedun direnak jakitun dira, azarotik hasita, hilero argitaratzen joan direla guk guztiok Gabirian izandako gorabehera jakingarri asko; horrela, gure mezu eta joan-etorri guztien jakitun dira, urrunekoenak badira ere. Eta berdintsu jarraituko dute Mendeurrena Gabirian burutu arte, 2012. urteko maiatzaren 12an.\nIkasle Ohien Batzordea, pasiotar erlijiosoz eta laikoz osatua, ahaleginak eta bi egiten ari da, galdutzat geneuzkan Ikasle Ohien norabideak aurkitu eta ahal diren gehienak Gabiriara begira jartzeko. Eta zorionez... ahaleginak ez dira alperrekoak izan.\nEuskaraz abestutako bertsoak ezagutu nahi badituzu, sakatu >> hemen <<.


Nekazaritza, basogintza, arrantza, elikagai eta landa-garapeneko sektoreetan finantza-laguntzak. Sendotu programa 2017/2018 - Eusko Jaurlaritza - Euskadi.eus\nNekazaritza, basogintza, arrantza, elikagai eta landa-garapeneko sektoreetan finantza-laguntzak. Sendotu programa 2017/2018\nFinantzaketa-lerroaren erreferentziazko muga 10.981.250 eurokoa izango da, aipatutako berme-funtsaren bidez ziurtatutak, Finantzen Euskal Institutuak, Euskal Autonomia Erkidegoko Administrazioak eta Finantza Erakunde laguntzaileek izenpetutako Lankidetza Hitzarmenaren esparruan.\nInbertsioak finantzatzeko, maileguak baimenduko dira, eta Finantzen Euskal Institutuak eta parte hartzen duten finantza-erakundeek formalizatuko dituzte. Finantzaketa-eragiketen zenbateko maximoa honako hau izango da, aukeratutako eta eskatutako laguntza-lerroaren arabera:\nA. Europako Batzordearen ekainaren 17ko 651/2014 (EB) Erregelamenduko 21. artikuluko 9. atalean ezarritakoa.\nB. Minimis Erregelamenduetako arriskua finantzatzeko laguntzen lerroa:\n1. Europako Batzordearen abenduaren 18ko 1407/2013 (EB) Erregelamenduko 4. artikuluan ezarritakoa, Europar Batasunaren Funtzionamenduari buruzko Tratatuaren 107. eta 108. artikuluak minimis laguntzei aplikatzeari buruz;\n2. Europako Batzordearen abenduaren 18ko 1408/2013 (EB) Erregelamenduko 4. artikulua, nekazaritzako minimis laguntzei buruzkoa.\n3. Europako Batzordearen ekainaren 27ko 717/2014 (EB) Erregelamenduko 4. artikulua, arrantza eta akuikultura minimis laguntzei buruzkoa.\nBerme-funtsak estaldura emango dio, maileguz mailegu, programan parte hartzen duen finantza-erakunde bakoitzak formalizatutako mailegu-zorroaren zenbateko osoaren % 80ri, kobraezinengatiko lehenengo galeren % 20ren mugarekin.\nMailegu-eragiketarako finantza-berme gisa emandako laguntza beste diru-laguntza batzuekin bateragarri egitearren, eragiketa bakoitzaren diru-laguntzako baliokide gordina (DBG) kalkulatuko da.\nMinimis Erregelamenduetako arriskua finantzatzeko laguntzen lerrorako:\nDeialdiaren araudia Agindua, 2017ko urriaren 23koa, Ekonomiaren Garapeneko eta Azpiegituretako sailburuarena, nekazaritza, basogintza, arrantza, elikagai eta landa-garapeneko sektoreetan finantza-laguntzak ezartzen dituena (SENDOTU 2017 programa)\nJavier Iriondo Aizpurua\nNekazaritza, basogintza, arrantza, elikagai eta landa-garapeneko sektoreetan finantza-laguntzen eskabidea (pdf , 500.76 KB)\nNekazaritza, basogintza, arrantza, elikagai eta landa-garapeneko sektoreetan finantza-laguntzen eskabidea\n2017 eskabidearekin batera aurkeztu beharreko memoria-eredua (pdf , 82.45 KB)


Denon buruetan jiraka zebiltzan ideiak pentsatzearekin bakarrik gustura geunden, gau ahaztezina izango zen, parranda itzela botako genuen, leher egin arte dibertituko ginen, aspertu arte...\nGau ahaztezina izan behar zuena, ahaztezin gertatu zen, baina ez denek itxaron edo desio genuenagatik, gertatu behar ez zena gertatu zelako baizik.\nKotoizko laino xurien tartetik, kolore bera zuten izarez estalitako mendiak ikus zitezkeen, indarrez baina triste, oso triste.\nZerbait txarra pasa izan balitzaie bezala.\nDena hila zela zirudien.\nLeihotik kanpora begira nindoala errepideak bereganatu zidan arreta: arriskutsu zegoen erabat, euri-tantek hartua zuten asfaltozko itsaso beltza; tarteka zuhaitzen hosto indargabeak ageri ziren, baina deus ez ziren, irla txikitxo batzuk, ozeano erraldoiaren parean.\nAspaldian euririk egin gabe egon bazen ere, egun hartan goiz-goizetik ari zuen eta gogotik gainera.


Lau adingabe ospitaleratuta daude EAEn, bi ZIUetan eta beste bi gela arruntetan\nEuskadiko ospitaleetan koronabirusagatik ospitaleratutako 699 pertsonetatik lau adingabeak dira.\nIkasleak aurrez aurreko eskoletara itzuliko direla baieztatu dute Espainiako Gobernuak eta erkidegoek\nPandemiak gora egiten jarraitzen du Euskadin, 11.572 kutsatze gehiago erregistratu baitituzte\nCovid-19an positibo eman dut: nola bideratu laneko baja?\nBi heriotza eta 17 ospitaleratze, horietako bat ZIUetan, Nafarroan\nLau adin txikiko daude erietxean koronabirusarekin; horietako bi, ZIUan\nLau adingabe daude Euskal Autonomia Erkidegoko ospitaleetan, bi gela arruntetan ospitaleratuta eta beste bi pediatriako zainketa intentsiboetako unitateetan, Gotzone Sagardui Osasun sailburuak astearte honetan jakinarazi duenez.\nHorrez gain, zehaztu du beste 565 pertsona daudela ospitaleratuta gela arruntetan (357 duela astebete) eta 130 (111) EAEko ZIUetan.\nCovid-19ak Euskadin eragindako intzidentzia metatuak markak hautsi ditu berriro astelehen honetan: 100.000 biztanleko 14 eguneko 4.898,55 kasu daude. Indize horrek 2.613 puntu egin du gora astebetean, azken egunean 11.572 kasu atzeman dituzte, eta egindako proben % 40 inguruko positibotasun tasa izan du.


Irekia Eusko Jaurlaritza - Gobierno Vasco :: Dantzan Bilaka ekimena Azkuna Zentrora itzuliko da urriaren 5etik 8ra arte\nDantzan Bilaka ekimena Azkuna Zentrora…\nDantzan Bilaka programak sorkuntza koreografikoa sustatuko du berriz ere, urriaren 5etik 8ra arte, Azkuna Zentroan. Eusko Jaurlaritzako Kultura eta Hizkuntza Politika Sailak koordinatu eta ADDEk (Euskal Herriko Dantza Profesionalen Elkartea) sustatzen duen ekimen hau gaur aurkeztu da, Bilbon. Antolatzaileek azaldu dutenez, aurten parte-hartzaileak, profesionalak eta publikoa batuko dituzte jardunaldi hauen inguruan aldaketa berriak dakartzan programa baten bidez.\nGaurko aurkezpena Azkuna Zentroan bertan izan da, eta han Aitziber Atorrasagasti Kultura Sustatzeko zuzendaria, Olatz de Andrés eta Igor de Quadra Dantzan Bilaka laguntza-batzordeko kideak eta Clara Montero Azkuna Zentroko programazio-arduraduna izan dira. Adierazi dutenez, ADDEk Dantzan Bilakaprogramaren kudeaketaren inguruan azken bi urteetan eginiko hausnarketaren bidez, 2017rako programa berria birpentsatu eta berrantolatu da.\nAzkuna Zentroak ere aurtengo edizioaren antolakuntzan lagundu du, eta honi esker errazagoa izango da parte-hartzaileak, profesionalak eta publikoa kontzentratzea lurralde bakarrean, programa jarduera paraleloekin indartzea eta, hirugarrenik, hausnarketarako edota ideiak partekatzeko testuinguru zabalagoa eskaintzeko helburuei erantzutea. Era berean, Dantzan Bilakaren formatu kontzentratu berri hau urtero EAEko hiru hiriburuetako batean egitea planteatzen da.\nEdizio honetan sorkuntza koreografikoari lau eremutatik begiratuko zaio:\nDB2017 9 koreografoen proiektuen aurkezpena (‘partekatzen duten gorputzak’):\n2017ko Danzan Bilakako 9 koreografoak honako hauek dira: Zuriñe Benavente, Luciana Chieregati, Tonatiuh Díaz, Amaia Elizaran, Andrés Alarcón, Nerea Martínez, Ángela Millano, Myriam Pérez eta Denis Santacana.\nPubliko berriak sentsibilizatzea (‘esperimentatzen duten gorputzak’):\nFamilientzako mugimendu- eta dantza-tailerra MUGIrekin (EUS).\nFinkatutako koreografoen prestakuntza (‘praktikatzen duten gorputzak’)\n’Sensory work and perception in action’ dantza-tailerra Theo Clinkard-ekin (UK)\nBody/Material dantza-tailerra, Maria F. Scaronni (IT).\nHausnarketa teorikorako espazioa (‘pentsatzen duten gorputzak’):\nINVOCACIÓN #9 (‘Danza del futuro’ liburuaren aurkezpena-ekintza) eta SIESTA+MAYEÚTICA praktika koreografikoaren inguruko hausnarketa-saio irekiak, Jaime Conde-Salazarrekin (ESP).\nADDEk bigarrenez dihardu lankidetzan Eusko Jaurlaritzarekin DantzanBilakaren koordinazioan, Blanca Arrietak (koreografoa eta interpretea), Igor de Quadrak (sortzaile eszenikoa eta pedagogoa) eta Olatz de Andrések (koreografoa eta interpretea) eratzen duten laguntza-batzordearen bitartez.\nArgibide gehiago prentsa-dossierrean eta Eusko Jaurlaritzaren web-gunean.


Gobernuz kanpoko zenbait erakundek aurkezpena gaur, Udal areto nagusian - Hernani - Kronika.eus\nGobernuz kanpoko zenbait erakundek aurkezpena gaur, Udal areto nagusian\nArratsaldeko 17:00etan, bost GKEk beraien proiektuak aurkeztuko dituzte, eta Udalak egindako deialdia irekia da herritar guztientzat.\nHernaniko Udalaren Lankidetza Arloaren misioa da «herritar eta erakundeen konpromisotik abiatuta, gizarte zuzenago eta parekatuago baten alde egitea, tokian tokiko ekimenetik hasi eta garapen globalera iritsiz». Hari horri tiraka, 2019 urteko abuztuaren 9an, Gipuzkoako Aldizkari Ofizialean, Udalak argitaratu zuen Txirotutako beste herrialdeekiko lankidetza eta garapenerako dirulaguntza deialdia.\nAurkezpena, gaur arratsaldean\nDeialdiaren argitalpenaren hurrengo hilabeteetan, aurkeztutako proiektuak aztertu zituen Udalak, eta horren ostean, 2020ko martxoaren 12an, Tokiko Gobernu Batzarrak dirulaguntza zein erakunderi emango zien erabaki zuen. Denera, gobernuz kanpoko 5 erakunderen proiektu lagundu dituzte diruz: Calcuta Ondoan, Herriok Bat, Mugarik Gabe, Mundu Berriak Por un Desarrollo Cultural elkartea, eta Etiopia Utopia.\nGaurkoan, Udaleko Lankidetza Arloak saioa antolatu du, aipatutako gobernuz kanpoko bost erakundeek beraien proiektuak aurkezteko. Arratsaldeko 17:00etan jarri dute hitzordua, Udal areto nagusian. Elkarte bakoitzak herrialde bat du hizpide: India, Venezuela, Bolivia, Kolonbia eta Etiopia. Egindako lanaren berri emango dute, eta herritarrei bertaratzeko deialdia luzatu die Udalak


Nabigazio Eskola « pakeabizkaia.com\nAstroen giraritzapean nabigatzen\nIrratiaren erabilpena Pakea Bizkaian\nNabigazioa errazten duen tresna, sestantea\nPakea Bizkaiako tripulazioak biziraupen kurtsoa egin du\nBERRIZTAPENAK PAKEA BIZKAIAN\nIrrati bidezko komunikazioa itsasoan\nPakea Bizkaiako kapitain Unai Basurkok gogorarazten duenez, lehengo nabigatzaileek astroen -eguzkia, ilargia, planetak eta izarrak- posizioa baliatu behar izaten zuten itsasoan orientatzeko.\nMendeetan zehar, izarrek gidatu dituzte marinelak itsasoan nabigatzen zutenean, inguruan ura baino ez eta lurreko erreferentziarik ez zutenean. Abenturazale haiek, orain dela gutxi agertu diren GPS eta beste elektrogailurik ezean, astroak baliatzen zituzten kostaldetik urrun orientatzeko.\nMatematikaren eta Astronomiaren ikerketaren garapenari esker, zibilizazio ugari ausartu zen kostaldetik urrun nabigatzen. Grekoek, Kristo aurreko II. mendean, ortziaren mapa bat marraztu zuten eta izar askori izena jarri zioten. Konstelazioak osatu zituzten eta horiei esker Mediterraneo itsasoan orientatzea lortzen zuten.\nAstronomia-nabigazioan eguzkia, ilargia, planetak eta 99 izar dira erreferentziazko astroak. Mendeetan, astro horiek baliatu zituzten puntu baten latitudea kalkulatzeko eta itsasontziaren norabidea zuzentzeko, beti ere sextantea, iparorratza, konpas magnetikoa, kronometroa eta abiadura neurtzeko garaiko tresnen laguntzaz. Longitudea ezin izan zuten neurtu XVIII. mende arte, itsas-kronometroa asmatu zenean. Tresna hori erloju arrunta baina doi-doia da, denbora-tarte luzeetan zehatz-mehatz emateko gaitasuna izan behar baitu.\nBeraz, non gauden jakiteko puntu baten latitudea eta longitudea ezarri behar ditugu, eta horretarako sextantea, iparorratza, kronometroa eta itsas-almanakea behar ditugu. Almanake horrek eguzkiaren, ilargiaren eta planeten posizioa ematen dizkigu, baita urteko egun guztietan 99 izarren posizioa ere ezartzen ditu. Lehenik, sextantea erabiliko dugu hiru astroen altuera neurtzeko; bigarrenik, konpas magnetikoa beharko dugu azimuta –Iparrarekin sortzen duten angelua- neurtzeko; hirugarrenik, neurketa horiek guztiak egin ditugun ordua idazten da. Datu horiekin zenbait kalkulu trigonometriko egin eta horren emaitza dira puntu baten latitudea eta longitudea.\nAstro guztiak Ekialdetik Mendebalderantz mugitzen dira, Iparretik Hegora doan ardatz baten inguruan jirabiran. Iparrizarra Ipar Poloan bertan dago eta, beraz, gainontzeko izarrak horren inguruan biratzen dira.\nZeruertza kontuan hartuta, Iparrizarraren altuera neurtzen dugu sextante baten bidez, eta gero itsas-almanakeak ezartzen dituen zuzenketa txiki batzuk eginda, puntu baten latitudea erraz neur daiteke.\nEguzkiaren edota itsas-almanakean azaltzen diren edozein astroren altuera eguerdian neurtzen badugu, astro hori Iparretik Hegoera doan lerroan gure posizioaren parean pasatzen denean, gure posizioaren latitudea ezartzen lortuko dugu.


Leioako Udala - On line ikastaroa 0-2 urte bitarteko haurren familientzat\nLarunbata, 2020ko Irailaren 19a\n2019-11-29 On line ikastaroa 0-2 urte bitarteko haurren familientzat\nLeioako Udaleko Hezkuntza sailak on line ikastaroa antolatu du urtarrilerako 0 eta 2 urte bitarteko haurren familientzat, eragiten dieten gaiekin lotutako edukiekin, hala nola, anai-arreben arteko harremana, ordezko zaintza, elikadura, gurasoen estresa, estimulazio motorra, hizkuntzalaritza, sozio-emozionala …\nUne honetan 21 pertsona daude izena emanda, eta lehen saio presentziala abenduaren 11n izango dute, 18: 30ean, Kultur Leioako laugarren solairuan. Interesa duten pertsonak oraindik garaiz daude ikastaroan izena emateko. Horretarako, etxadi@etxadi.org helbidera idatzi eta "on line ikastaroa 0-2 urte - Leioa" jarri beharko dute, harremanetarako datuak utzita. Ikastaroa urtarrilean aktibatuko da.\nIkastaroa doakoa da, baina aurrez aurreko bi saioetara joateko eta edukiak garatzen dituzten on line prestakuntza saioak egiteko konpromiso orria sinatu beharko da. Konpromiso hori abenduaren 11ko lehen saio presentzialean sinatuko da. Hezkuntza Arloko bulegoetan (Kultur Leioako laugarren solairuan) entregatzen denetik aurrera, pertsona horrek inskripzioa berretsi duela ulertuko da.


EAJ-PNV: Europa Jauregiaren belarrezko fatxadan landare alergenoak erabili direla salatu du EAJ-PNVk\nEuropa Jauregiaren belarrezko fatxadan landare alergenoak erabili direla sa ...\nEuropa Jauregiaren belarrezko fatxadan alergenoak diren landareak erabili direla salatu du Vitoria-Gasteizko Udaleko EAJ-PNV Udal Taldeak. Eraikin horren fatxada nagusian erabiltzen diren espezieen zerrendan Festuca eta Poa Pratensis izeneko gramineoak ageri dira, besteak beste, eta bi espezie horiek alergia duten pertsonei gehien eragiten dietenak dira. Alergologiako eta Inmunologia Klinikoko Espainiako Sozietatearen tankerako erakundeek gomendatu dute hiriko eremu berdeetan eta lorategietan landare horiek ordezkatzen joateko, alergia duten pertsonei asko eragiten dietelako. Biztanleriaren % 25ak du alergiaren bat eta pertsona horietatik % 80ak zehazki gramineoei die alergia.\n“Duela askotik dakigu gramineoak erabiltzea arriskutsua dela alergiaren bat duten pertsonentzat, ohartu gaituztelako. Eraikuntza osasungarriaren alorrean lan egiten duten arkitekto eta paisajistek diote batez ere. Harrigarria iruditzen zaigu Europa Jauregiaren fatxadarako gomendio hori kontuan ez izatea eta ahalmen alergenorik handiena duten bi espezieak erabiltzea. Landare horiek ordezkatu beharra dago, erraz saihestu daitekeen eta beharrezkoa ez den arriskua dakartelako”, adierazi du Alvaro Iturritxa zinegotzi jeltzaleak.\nGaraiera jakin batean kokatutako landareak direnez, ohiko eremu berdeetan daudenak baino arriskutsuagoak dira alergia duten pertsonentzat. “Lorategi batean daudenean, erraza da gramineoek loraldian eragiten duten arriskua kontrolatzea, aldizka egiten diren segatzeei esker. Baina ezin dira segatu belarrezko fatxada baten daudenean eta horregatik, kontu handiz ibili beharra dago erabiltzen den landare motarekin”, argitu du Iturritxak.\nGramineoen polenak alergia duten pertsonengan dituen ondorioak lirateke errinitisa, arnasketa-bideak minberatzea eta asmaren gisako gaixotasunak. “Azken urteotan gehituz doazen gaitzak dira eta Udalarengandik espero den azken gauza alergia duten pertsonei are arrisku gehiago jartzea da”, bukatu du Alvaro Iturritxak.\n2015-04-29 / Europa Jauregiaren belarrezko fatxadan landare alergenoak erabili direla salatu du EAJ-PNVk\n29/04/2015 El PNV denuncia el uso de plantas alérgenas en la fachada vegetal del Palacio Europa\n08/04/2015 El PNV denuncia la existencia de vertidos incontrolados en zonas muy transitadas de Askartza y el entorno de Gardelegi\n08/04/2015 Askartzako zirkulazio handiko eremuetan eta Gardelegi inguruan kontrolik gabeko isurpenak daudela salatu du EAJ-PNVk\n17/12/2014 Udal Gobernuak Gasteizen bizikletentzako lonjen sare bat sortzeko proiektua aktiba dezan eskatu du EAJ-PNVk\n17/12/2014 El PNV pide que el gobierno municipal active el proyecto de crear en Vitoria-Gasteiz una red de lonjas para bicicletas


1. 1969-1990 euskara batua saiakera-artikuluak sm 0212\nIhesaren ondotik, afusillamenduez gainera neurri gogorrak hartu zituzten.\n2. 1969-1990 euskara batua saiakera-liburuak i. aldabe 0024\nHirian terrore erregimena ezartzen da, ehundaka preso, deportazio eta fusilamendurekin, 1811.ean Abbé-ren helerarekin areagotu egiten den terrorea.\n3. 1969-1990 sailkatu gabeak egunkariak vozeusk 1984 0001\n4. 1969-1990 sailkatu gabeak astekari eta hamaboskariak x. letona 0001\n5. 1991> euskara batua haur-/gazte-literatura batx 00086\nHorretan eta nik lepoan neraman txartelean. Bambulillo izututa Moncloako fusilamenduekin, jartzen zuen txartel hartan. Bai, horixe baietz, laster egongo zen txartel hura behar zuen lekuan.\n6. 1991> euskara batua literatur prosa k. biguri 0019\nBazekiten ordurako hiri osoa asaldatuta zeukan tirokaldi hura Tacóngo kartzelan preso zeuden medikuntza ikasle batzuen fusilamenduarena zela.\n7. 1991> euskara batua saiakera-liburuak gerra zibila 00046\nFusilamenduak asko ez ziren egon, baina Arrasaten hiru apaiz fusilatu zituzten.\n9. 1991> sailkatu gabeak egunkariak egunk 1997 0004\nHorregatik, eskergarria izango litzateke hain ozen eta gogor salatu dituen haserrearen kontra agertu duten sentsibilitate bera oso-osoan bideratuko balute zinegotzien fusilamenduen kontra, kokotean tiroak ematea baino ez dakiten hiltzaileen kontra, lapa-bonben kontra, ertzainak erretzearen kontra eta borrokaren ondorio diren beste hainbat eta hainbat gizagabekeriaren kontra.


Eguenean, hilak 10, amaitzen da Pako Aristiren literatur tailerrean izena emateko epea — Mutrikuko Udala\nEguenean, hilak 10, amaitzen da Pako Aristiren literatur tailerrean izena emateko epea\nEguenean, hilak 10, amaitzen da Pako Aristiren literatur tailerrean izena emateko epea Kultura zerbitzuak antolatu du tailerra, eta sormena izango da, bereziki, tailerraren bidez landuko dena; ikasle eta langabetuentzat doan izango da, gainontzekoek 20 euroren truke parte hartu ahal izango dute. https://www.mutriku.eus/eu/albisteak/eguenean-hilak-10-amaitzen-da-pako-aristiren-literatur-tailerrean-izena-emateko-epea https://www.mutriku.eus/eu/albisteak/eguenean-hilak-10-amaitzen-da-pako-aristiren-literatur-tailerrean-izena-emateko-epea/@@download/image/250px-Pako_Aristi.jpg\nKultura zerbitzuak antolatu du tailerra, eta sormena izango da, bereziki, tailerraren bidez landuko dena; ikasle eta langabetuentzat doan izango da, gainontzekoek 20 euroren truke parte hartu ahal izango dute.\nPako Aristi euskal idazle eta kazetaria izango da apirilaren 22tik 25era bitartean herrian egingo den literatur tailerra zuzenduko duena. Ekimena Kultura zerbitzuak antolatu du. Izena emateko azken eguna eguena (apirilak 10) izango da. Horretarako turimo bulegora zuzendu behar da (943-60 33 78 / turismo@mutriku.net).\nTailerrean, sormena eta idazketa landuko dira; baina sormenari arreta berezia jarriko diote. Saioak arratsaldetan izango dira; 18:00etatik 20:00etara, eta Luardo etxean izango dira.\nParte hartu nahi dutenek 20 euro ordaindu beharko dituzte, baina ikasle eta langabetuentzat doan izango da.


Zer CMS aukeratuko dut?\nZer da CMS bat?\nNoizbait webgune bat sortu edo kudeatu baduzu, ez da berria izango zuretzat CMS hitza. CMS hitza ingelesetik datorren definizioa da (Content Management System), edukien kudeaketarako sistema, alegia. Baina zertarako balio du? Webgune batean txerta daitekeen sistema bat da, eta bere funtzio nagusia webguneak duen diseinua eta webgunean sartzen diren edukiak banatzea da, eta era berean, webguneak izan ditzakeen edukiak forma dinamiko batean kudeatzea.\nBeraz, CMS batek webgune batean dauden edukiak kudeatzen ditu, webgunearen diseinuan eragin gabe.\nZein CMS erabili?\nMerkatuan hainbat CMS daude aspalditik, batzuk ezagunak eta beste batzuk ez hain ezagunak. Merkatuan dauden CMS guztiak aztertzeko, blog oso bat beharko genukeenez, guk ezagunenak aztertuko ditugu, eta CMS ezaugarriak aipatuko ditugu, betiere gure esperientzian oinarrituta, hots, egingo dugun azterketa hau ez da guztiz objektiboa.\nEsan bezala, CMS ugari daude, baina guk hiru erabilienak aztertuko ditugu:\nHonek ez du esan nahi besteak txarragoak edo hobeak direnik, bakoitzak bere abantailak eta gabeziak ditu. Beraz, norberaren beharrizanetara gehien egokitzen denarekin lan egitea merezi duela kontuan izanik, hurrengoko 5 galderak egin beharko lizkioke erabiltzaile bakoitzak bere buruari CMS bat aukeratzerakoan:\n1. Zure beharrizanak kontuan izanik zer webgune mota behar duzu?\nWebgunearen helburua kontuan izanik, bertan izango den informazioa aldiro eguneratuko den edo informazio estatikoa izango den aztertu beharko litzateke ezer baino lehen. Blog, foro, albisteak edo egunero berritu daitekeen edozelako atal bat izatea nahi bada, komenigarria da CMS bat edukitzea, lana asko erraztuko baitu. Bestalde webgune estatikoa baldin bada, hau da, enpresa bateko informazioa eta kontaktua soilik eman nahi baldin baduzu, ziurrenik CMSrik ez duzu behar izango.\n2. Zure beharrizanak aldatzen doazen heinean webgunea handitzeko aukera behar duzu?\nAzken lerroan esan bezala, baliteke webgune estatiko bat nahi izatea, bisita-txartel bat balitz bezala, bertan dagoen informazioarengatik eguneratzeko kezkarik ere ez izatea. Baina ondo aztertu beharko litzateke etorkizunean izan daitezkeen joerak eta norberaren beharrizanak. Gerta liteke, hasieran eduki dinamikoen premiarik ez sentitzea, baina aurrerago, webguneak eskain ditzakeen aukera guztiez jabetuta, bezeroak erakartzeko blog, foro edota denda birtual bat sortzea erabakitzea. Halakoetan, webguneak hasieratik CMS bat badauka, edozein momentutan modu erraz batean funtzionalitateak gehitu ahal izango ditugu.\n3. Laguntza jasotzeko foroak al ditu CMSak?\nCMS bat aukeratzerakoan eta erabiltzen hastean, garrantzitsua izaten da sor litezkeen zalantzak argitzeko komunitate edo foro bat izatea.\n4. Erabiltzen erraz ikas al daiteke?\nAskotan hobe izaten da erabiltzeko erraza eta arin ikasi daitekeen CMS bat erabiltzea, konplexuagoa den batek eman ditzakeen arazoekin jardutea baino.\n5. Zenbat balio du CMSa jartzeak?\nOngi neurtuta izan behar da zenbateko aurrekontua onartuko den eta zer funtzionalitate nahi den webgunerako. CMS batzuk konplexuagoak dira jarri eta mantentzeko, eta horrek beharrezkoa ez den galera bat ekar dezake.\nCMS bat zer den eta zer izan behar den kontuan azalduta, gehien erabiltzen diren CMSak aztertuko ditugu:\nMunduko CMSrik erabiliena da (% 70). Bere potentzia blog motorrean datza, hasieran horretarako soilik sortua izan zen, baina gaur egun hainbat funtzionalitate dituenez edozein webgunetarako balio du. Erabiltzeko oso erraza da, denbora gutxian ikas daiteke eta bere interfazea oso intuitiboa da erabiltzaile ororentzat. Diseinurako hainbat txantiloi existitzen dira, asko doakoak, eta plugin asko ditu. Pluginak webguneari funtzionalitateak gehitzeko balio du, forma erraz batean, eta txantiloiak webgunearen itxura jartzeko izaten dira. Ez da beharrezkoa programatzaile edo garatzaile bat izatea WordPressa kudeatzeko eta diseinu eta itxura erakargarri bat mantentzeko CMS horren bitartez. Gainera, Foro eta komunitate handi bat du atzetik lanean eta dokumentazio asko dago WordPressari buruz.\nHala ere desabantaila batzuk ere baditu, gehien erabilia den CMS bat denez, eraso gehien jasotzen duen CMSa da. Honek ez du esan nahi ez dela segurua, baina aztertzen ari garen CMSetatik segurtasun txikiena eskaintzen duena da. Bisita kopuru oso handiak jasotzeko ez dago beste CMSak bezain prestatua.\nBeraz, zer kasutan erabili daiteke CMS hau? Gehien bat blogetarako eta informazio bolumen ertaina dutenentzat oso egokia da, batez ere sarri eguneratzen badute informazioa eta funtzionalitateak gehitzeko orduan autosufizientzia bat eduki nahi baldin bada, nantentze lanen kostua merkatuz.\nDenbora asko darama merkatuan, baina WordPress baino askoz gutxiago erabiltzen (% 15). Webguneak sortzeko eta webguneak moduluen bitartez kudeatzeko sortu zen, funtzionalitate jakin batzuekin, honek esan nahi du WordPressegaz alderatuta, webgune bati funtzionalitateak jartzeko ez dela hain aberatsa. WordPress baino zailtasun handiagoa du erabiltzerakoan eta itxura emateko txantiloiak eta funtzionalitatez hornitzeko ez da WordPress bezain erraza eta anitza; kasu batzuetan funtzionalitateak gehitzeko programatzaile edo garatzaile baten beharra izaten da. CMS honi buruz dokumentazio nahikotxo ere badago, WordPressak bezala, foroa eta komunitate ere baditu.\nSegurtasun arloan WordPressa baino bisita kopuru handiko webguneak kudeatzeko sendotasuna izan arren, bere desabantaila nagusia da funtzionalitateak gehitu edo handitzeko konplexuagoa dela eta ez dela beti jasangarria.\nInformazio bolumen handia eta bisita kopuru handiak dituzten webguneetarako egokia, nahiz eta funtzionalitateak gehitzerakoan mugatuagoa izan.\nWordPress eta Joomla beste erabili ez arren (% 7), aztertzen gabiltzan CMSetatik seguruena da, bisita eta erabilera bolumen handiak jasan ditzake. Bere desabantaila da, besteekin alderatuz, erabilera zailagoa duela eta edozein funtzionalitate edo itxura aldatu nahi bazaio, gutxieneko programazio-ezagupenak eduki behar direla. Azkenean, aukerarik garestiena bihurtzen da, garatzaile edo programatzaile baten beharra baitu aldaketa handietarako.\nCMS hau oraindik ez dago hain zabaldua, baina informazio bolumen erraldoiak eta bisita kopuru oso handietarako oso prestatua dago. Eragozpena da, ordea, funtzionalitatea eta itxurak gehitzerakoan garatzaile baten beharra duela eta horrek mantentze-lana garestitzen duela.


Singapur " Journey-Assist - Singapur interesgarria\nHasiera » Mundu osoan / Eskualdeetan » Asia » Singapurren\nSingapurreko erakargarrien eta hondartzen mapa interaktiboa\nEzagutu! Singapur - "Lion City" - "Disneyland helduentzako" - "Inhibizioen hiria". Zer nahi du zure arimak? 😉\nSingapurrei buruzko informazio orokorra\nSingapore uharte estatu txiki-txikia da, 710 sq. km. Baina, aldi berean, Singapurrek munduko finantza zentroen artean garrantzia duen 4. postua du, eta oso garrantzitsua da munduko merkataritzan. Singapurreko portua munduko handienetako bat da merkataritza eta bidaiarien trafikoari dagokionez.\nUrtero gutxienez 10 turista iristen dira Singapurrera. Turista gehiago erakartzeko, kasinoak hemen legalizatu ziren 000ean. Bangkok, Tokio, Shanghai eta Hong Kongekin lehia arrakastatsua lortzeko, eraikinen argiztapen apaingarri eder bat sortu zen. Singapurreko sukaldaritzari atzerritarren interesa areagotzeko asmoz, Singapurreko Sukaldaritza Jaialdiaren urteroko antolaketa eratu zen. Halaber, herrialde honetan Eguzki Jaia, Gabonetako jaialdia eta bitxien jaialdia ospatzen dira.\nSingapurren, klima hezea eta samurra da. Urteko lehor eta euritsuetan ez dago urterik banatzen. Herrialde honetako tipikoak eguzki distiratsuak eurirantz eta alderantziz egiten diren bat-bateko trantsizioak dira. Urte osoan zehar eguraldia oso argia da. Eguerdiko batez besteko tenperatura +31 da, gauean isoterma +24 da. Haizeak eta haize gogorrak eguneko beroa leuntzen dute. Urte osoan euria egiten du, baina azaroan-urtarrilean, ipar-ekialdeko mussonak hemen nagusi direnean, Singapurreko euriak batez beste 10 minutu besterik ez dira irauten. Bat-batean hasten dira eta azkar gelditzen dira.\nSingapurren ez dago sasoi lehorrik. Hilero prezipitazioak 140 mm-tik gorakoak dira. Urtean zehar, batez besteko prezipitazioa 2 mm da. Euri gehien (batez beste 500 mm) euri abenduan, eta gutxien (batez beste 300 mm) ekainean. Ekaitzak sarritan gertatzen dira (gehienetan maiatzean) - batez beste 140 egun hilabete bakoitzean.\nSingapurren, biztanle gehienak ingelesez mintzatzen dira. Seinale eta seinale gehienak ingelesez daude. Hemen ere ohikoak dira Malaysia, Txina (Mandarina) eta Tamil hizkuntzak.\nHemengo erlijio ezagunena budismoa da. Biztanleriaren% 40k baino gehiagok praktikatzen du. Singapurreko beste% 15 musulmanak dira eta kopuru bera gutxi gorabehera kristauak dira. Hindu, konfuziar eta taoisten komunitate eta tenpluak ere badaude. Singapurreko biztanleriaren zati handi bat (lehenik eta behin, ikasienak) ateoak dira. Singapurreko gobernua Islamaren eragina herrialdean murrizteko neurriak hartzen ari da.\nUharte honetako nazionalitate indigena malaysiarra da. Kolonia britainiarra hemen sortu zenean, merkataritza garatu zen eta europar, txinatar eta indiar askok Singapurrera bizitzera eraman zuten. Singapurren biztanleriaren% 75 baino gehiago gaur egun txinatarra da. Malaysiarrak% 14 inguru dira, indiarrak -% 8.\nSingapurren, biztanleria dentsitatea munduko herrialde guztien artean altuena da. 4 pertsona inguru dira. karratu bakoitzeko km. Hasieran. 900ko hamarkadan, jaiotze tasa izugarri altua zen, baina gobernuak familia plangintza programa bat burutu zuen, eta horrek jaiotza tasa ia 1960 aldiz jaitsi zuen (orain 2 pertsona bakoitzeko urtean 13 pertsona bakoitzeko). 1an biztanleria 000 milioi inguru da,% 2019 gehiago. Hilkortasun tasa urteko 5,6 pertsonako 3,4 ingurukoa da. Singapurreko bizi-itxaropena munduko altuenetakoa da, 4,3 urte gizonezkoentzat eta 1 urte emakumezkoentzat.\nSingapurren moneta Singapurreko dolarra da. 11.11.2019/0,73/46,94 truke-tasaren arabera, Singapurreko dolarra 18 dolar da, 1,5 errublo errusiar, XNUMX hiprniar ukrainar, XNUMX bielorrusiar errublo.\nSingapurreko truke bulegoak tokiko banku, denda eta hotel gehienetan daude eskuragarri. Herrialde honetan ez dago legez kanpoko edo erdi legezko truke bulegorik. Edozein unetan, trukea guztiz segurua da. Dendetan, hoteletan edo kaleetan dauden puntu askotan, tarifa hobea da bankuetako kanbio-bulegoekin alderatuta. Banku gehienak 09: 30etik 15era daude zabalik astelehenetik ostiralera, eta larunbatean, berriz, lanaldiak 09: 30etik 11: 30era bakarrik irauten du. Hemen kreditu txartelekin ia edozein lekutan ordaindu dezakezu - hotel guztietan, jatetxe publikoan, dendetan eta baita taxietan ere.\nEz dago inolako mugarik Singapurreko moneta inportazio-esportazioan. 18 urtetik gorako bidaiarientzat, zergarik gabeko inportazioa posible da herrialdean litro bat ardo baino gehiago ez ezik, litro bat baino gehiago edari alkoholdun indartsu eta litro bat garagardo litro baino gehiago ere ez izatea. Zergarik gabeko inportaziorako gehienezko zigarro kopurua 1 pieza da, txokolatea eta gozogintza bestelako produktuak - Singapurreko 1 dolar baino gehiago, gauza pertsonalak eta bestelako ondasunak - Singapurreko 1 dolarrekoa.\nGarraio Publikoa Singapurren\nHiriak autobus bideen sare oso garatua dauka. Autobus gehienetan txanponekin bidaiatzeko aukera dago, gidariaren kaxara bota beharko liratekeenak. Normalean, gidariek ez dute aldaketarik ematen, beraz tarifak kostatzen duen zenbatekoa izan behar duzu. Autobusen zirkulazioa 5.30etan hasi eta 00.00etan amaitzen da.\nSingapurren ere, taxi oso ondo garatuta dago. 18 taxi zerbitzuetako 000 aire girotutik gora ibiltzen dira hirian zehar. Zerbitzu horiek autoen koloreen araberakoak dira, baina tarifa bera dute.\nSingapurren ere metro bat dago, zabalik dagoena 6.00: 00.00etatik 3: 8etara. Ongi garatuta dago eta hiriko ia edozein lekutara azkar eta merke iristeko aukera ematen du. Trena egiteko tartea XNUMX-XNUMX minutukoa da. Bidaiaren kostua distantziaren arabera zehazten da.\nHemen dauzkazu zikloko rickshaw-ak. Aldi berean, Singapurrek ez dute garraio mota hau erabiltzen. Txirrindulen inguruko rickshaw-ak gehienetan Chinatown-en aurkitzen dira, baita hiriko beste alde zahar batzuetan ere. Ez dute kontagailurik erabiltzen, horregatik bidaiaren kostua aldez aurretik adostuta dago. Hobe da lizentzia egokia duen gidariarekin harremanetan jartzea. Hemen dagoen aberatsa da turistentzako erakarpen gehiagotzat jotzen dena garraio modu bat baino, eta taxi bat baino askoz gehiago kostatzen da.\nSingapur erosketa paradisu ezaguna da. Hemen ia dena eta ia edozein kantitatetan eros dezakezu. Hori dela eta, turista batzuk herrialde honetara etortzen dira erosketak egitera aisialdirako baino. Dena dago, agian, tamaina handiko arropa izan ezik. Nahikoa denbora dago erosketak egiteko: hemen zentro komertzial handiak egunero 13etatik 22etara zabalik daude. Igandea Chinatowneko denda txikientzat bakarrik da atseden eguna.\nSalgaiak mundu osotik ekartzen dira Singapurrera. Bai fabrikatzaile nagusiek bai gutxi ezagutzen ez diren enpresa txikiek Singapurreko merkatuan sartzea lortu zuten herrialde honetako gobernuaren merkataritza politika liberala dela eta. Singapur Asiako hiri guztien artean erosketa turistikoen liderra da. Urtero 70 turista inguru etortzen dira hona erosketak egitera. Garrantzitsua da hemen erosketa errentagarri eta zirraragarriak atseden onarekin konbinatzea.\nSingapurreko erdialdean Orchard Road luzatzen da. Bereziki edozein motatako dendak eta beste saltoki asko daude. Herrialde honetan erosketak egiteko interesa baduzu, hara joan behar duzu zalantzarik gabe. Hala ere, enpresa ezagunek produktuak erostea ez du inolako garrantzirik, Singapurreko mundu mailako markak Europako Mendebaldeko herrialdeetan baino garestiagoak baitira. Tokiko enpresa asko daude, eta horien produktuek kalitate handikoak eta prezio zentzuzkoak ere badituzte.\nMendebaldea eta Ekialdea Singapurren mahai gainean gurutzatzen dira. Emaitza sukaldea deiturikoa da. Asia Berria, Indiako, Txinako, Malasiako eta Europako Mendebaldeko sukaldaritza nazionalaren estiloak konbinatzen dituzten plater originalekin osatua. Singapurrek herrialde askotako jakiak maite dituzte. Kaleko janari saltzaileek edo Michelin izarreko jatetxeetako sukaldariek, askotariko jakiak prestatu ditzakete. Aldi berean, higienea zorrotz betetzen da nonahi, beraz ezin duzu hemen jateko beldurrik izan - kalean ere bai. Singapurreko jatetxeek Europako sukaldaritza guztia eskaintzen dute, hanburgesak eta luxuzko jakiak. Jantoki txikiak eta eliteko sukaldaritza establezimenduak hirian daude kantitate nahikotan.\nSingapurreko erakargarrien eta hondartzen mapa\n11.06.2019 / iruzkin Harremanetarako formularioan нет\nWaterbom ur parkea, Bali, Indonesia\n02.09.2020 / iruzkin Waterbom Waterpark parean, Bali, Indonesia нет\n09.08.2019 / iruzkin bizikleten alokairuan Thailandian нет\nBaliteke nire artikulua interesatzea - Singapurreko 10 leku onenak eta onenak - TripAdvisor


1. 3ROMATA SL (3Romata) webgune honen titularra da. Jabetza Intelektualaren edukiak eskubideak kontratuan sartzen 3Romata. Hori dela eta, beren edukia eta berau osatzen duten zeinu bereizgarri, baita argazkiak, logoak, markak, bideoak, argitalpenak, laburpenak eta prentsa oharrak 3Romata jabetza dira, eta agian ez da erreprodukzio, egokitzapena, itzulpena izan, banaketa, aldaketa edo edozein manipulazio mota, 3Romata berariazko baimenik gabe.\n2. 3Romata eskubidea bidegabeko erabilera eragindako beren jabetza intelektualaren beste batzuek kalte-galerak erreklamatzeko. Erabiltzaileak konpromisoa hartzen du web orrialdea, zerbitzuak eta edukiak erabiltzeko indarrean dagoen legeria, fede ona, oro har onartutako erabilerak eta ordena publikoaren arabera erabiltzeko. Debekatuta dago to 3Romata, edozein hirugarren edo edozein horrela, kaltetu edo oztopatzen liteke webgunearen funtzionamendu normala aurkako legez kanpoko edo kaltegarriak helburuetarako erabiltzea.\n3. The webgune honetako informazioa hezkuntza edo prestakuntza informazio orokorra gisa hartu behar da, eta ezin dira erabili edo aholku mediko, edo bestela interpretatu.\n4. En ningún caso helburu komertzialik emandako informazioa erabiltzea onartzen da.\n5. 3Romata espresuki dituzu akatsak edo ez-egiteak jasaten dituzte webgune honen orrietan jasotako informazioa edozein galera edo kalte edozein erantzukizun. Erabiltzaileak fidagarritasun, erabilgarritasun edo itxaropen portal hori arakatzen ari zaren bitartean eman ahal izango faltsuak dagokionez inolako erantzukizunik exempts 3Romata.\n6. Lekuaren erabilera erabiltzailearen 3Romata izatea ez du inola ahal duten erabiltzaileen sistema informatikoan sar ez gertatzeko kalteen erantzule ere erantzukizun bakarra ari da, erabili edo webgunea edukiak erabiltzea, etorri hau, birus informatikoak, porrotak operatiboa edo etenaldiak zerbitzuan edo transmisioan bidez eskuratutako informazioa.\n7. sartu eta / edo gune www erabilera. famorebieta.com duenak erabiltzaile estatusa hartzen emandako. Zenbait zerbitzu edo eskaerak erabilera 3Romata to erabiltzailearen matrikulazioak amaitutakoan baldintzatu, hala nola, izen-abizenak, jaiotze-data, helbide elektronikoa, helbidea eta telefonoa datuen gisa bere datu pertsonalak erraztu. 5 artikuluan Lege Organikoak, Datu Pertsonalak Babesteko eta abenduaren Errege Dekretuak 1720/2007 21ekoa, abenduaren 13ko 15/1999 ezarritakoaren ondorioetarako bertan onartu du Araudia Lege Organikoak, Datu pertsonalak babesteari buruzko abenduaren 13ko 15/1999 ezartzeko, eman informazio duzula gordeko dira eta 3Romata jabetzako fitxategi batean tratatuko dizugu, ahal izateko, bete ere, beren kontsulta.\nBehin webgunea 3Romata identifikatuz kodeak eta http://www.famorebieta.com ere funtzionatzeko beharrezko gakoak emango erabiltzaile gisa erregistratuta. Identifikazio bakoitzari dagokion pasahitzak batera kodea All 3Romata duten langileak uneoro eta besterenezina. Guneko erabiltzaile 3Romata frakzio egindako horri emandako datu pertsonalen edozein aldaketa komunikatzeko erantzukizuna da. 3Romata eskubidea erabili, erreproduzitu, aldatu, itzuli edo hedatzea edozein informazio, datu, irudi, edo ezagutza, erabiltzaileak webean sartzen edo komunikazio gisa bidaltzeko eskubidea, geratzen erabiltzailearen erantzukizuna dira uneoro datu hori eta emandako informazioa beti da benetakoa eta egiazkoa. Gainera ere, ez da erabat web soldata diligentzia ondorioz erabiltzaileari hirugarrenek kodeak sartzen diren edo erabili zure izena edo gakoak identifikatzeko by webgunearen sarbidea eta / edo erabilera saihesteko. Erabiltzaileak webguneko zerrenda uzteko daiteke erabaki hori atzeraeraginezko izan daiteke, nahi info@famorebieta.com komunikatzeko gabe.\n8. erabiltzaileak sartzeko, zuzentzeko, ezabatzeko eta aurka egiteko eskubideak erabili ahal izango email (info@famorebieta.com) edo idatzi zure NANa, pasaportea fotokopia edo identifikazioa baliozko beste dokumentu batera arabera, to:\nSaileko Pertsonaleko Datuen\n3Romata jakinarazten dizu bere datu pertsonalak bilduma gertatzen erabiltzea honako helburu hauetarako: (i) Web gunera http://www.famorebieta.com bidez izango da barne zerbitzuak eskaintzeko gai izan (ii) merkataritza edo bai produktu eta enpresen publizitatea zure negozioa taldea eta hirugarren, produktu, zerbitzu, eskaintza, promozio eta beste edozein marketing jarduerak egiteko. 3Romata June 994/1999 Errege Dekretuaren 6 bidez onartutako Segurtasun Neurriei Araudiak eskatzen dituen segurtasun-mailak ezarri. Hala ere, Internet bezalako inguru batean segurtasun teknikoa ez da gaindiezina eta besteen desegokitasunak dela eta filtrazioak egon daitezke.\n9. Erabiltzaileak bere akordioa ematen berariaz, erabat eta edozein eta guztiak baldintzak, abisu eta beste legezko ohar klausula hauetan jasotako sartutako xedapen erreserba gabe, eta kasu bakoitzean, baldintza berezietan osa daitezke, ordezkatu edo aldatu zerbitzuak eta edukiak webgunearen aldean nolabait. Ondorioz erabiltzaileak eta / edo bezero dokumentu hau bere osotasunean irakurri behar bera arretaz eta ondo aldatu ahal izango du webgunearen erabilera proposatzen da, aldi batean.\n10. 3Romata eskubidea eguneratzeko, aldatzeko, aldi baterako eten, kendu edo eduki eta web konfigurazio edozein unetan, baita loturak mugatzeko inolako erantzukizunik hartu gabe. Horrelako aldaketa erabiltzaileari buruzko loteslea izango da behin dute legezko web oharra sartu dira.\n11. Debekatuta dago uneoro name edozein, merkataritza grafiko edo mistoa marka edo beste Fernando Amorebieta 3Romata edo noiz ez da esplizituki Web gunean edo ezik adierazi edozein erabilera zeinu bereizgarria erabilera legeak onartzen edo berariaz 3Romata baimendutako.\n12. The erabiltzaileari edozein motatako kalteen erantzule 3Romata ondorioz izan daiteke, zuzenean edo zeharka, ez betetzeagatik baten Erabiltzaile Lege ohar honen.\n13. Erabilera Baldintza hauek legeria espainolak zuzentzen ditu. Izan daitezke, web-aren edukia eta ezartzeko eta betearazteko 3Romata eta erabiltzaileak gainetik xedapen gaineko aldean sortzen duen edozertarako hartuko erabiltzailearen Epaitegien jurisdikzio aurkeztu. Ekitaldia Erabiltzaile lurraldean 3Romata Espainiako eta Erabiltzaileak kanpo helbideratutako da, Epaitegi eta Madrilgo Auzitegiek (Espainia) aplikatu daitezkeen beste edozein eskumeni espresuki uko In.


Hertzainak, irautza baten atalak | Edición impresa | EL PAÍS\nHertzainak, irautza baten atalak\nDisko konpaktoak eskaintzen dituen aukera anitzen artean, nagusienetako biak honako hauek dira: batetik, guztiz zahartuta dauden diskoei atseden ematea (gustuko ditugun lanak euskarri digitalean eskuratuz) eta, bestetik, denbora luzez katalogatu gabe egon diren grabaketen berri izatea. Hauxe da merkatura iritsi den Hertzainak taldearen azken diskoaren kasua, orain arte edizio murriztuetan soilik argitaratutako hiru maxisingle jasotzen baitira bertan. Azken finean, bildumazaleentzat hiru pieza berezi. Era honetan, Oihuka diskoetxe donostiarrak belaunaldi berri eta nostalgiko guztiei iraultza baten atal ezberdinekin beste behingoz gozatzeko aukera luzatzen die. Izan ere, Hertzainak euskal rock erradikalaren zutaberik nagusienetakoa izan zela ezin da ahaztu, ez eta 80. hamarkada asaldatuan talde honek izan zuen garrantzia ere.\nMundu berria daramagu bihotzean lanak jasotzen dituen lau abestiek irekitzen dute diskoa. Hegoamerikako eta rock, ska eta pop kutsuko doinu berrituak nahasten dituen lau pieza dira, Euskadi "aske eta tropikala" eskatuz. Guantanamera abestiaren birmoldaketa buru dela, gai zehatzak dituzten kantak dira hauek; tartean, militarismoaren aurkako edota Yankee go home ezagunean aipatzen den Estatu Batuetako inperialismoaren kontrako gaiak nabarmentzen direlarik.\nBerreskuratu diren beste bi lanak 1989 eta 1992an argitaratutako Aitormena eta Une etengabeak dira. Folk rock eta pop rock-aren artean dauden doinuak dira, Aitormena-ren jatorrizko bertsioa jasoz (Amets prefabrikatuak-en errutinaren kontra hitz egiten zuen kantu ezaguna) eta langabeziak aztoratutako garaiaren eta birmoldaketa industrialaren aurkako erresistentziaren kronikak bilduz.


Marea berdea helburu – Tropela.eus bloga\nBidaltzailea:Piban\t 2015-11-13 Utzi iruzkina Marea berdea helburu bidalketan\nTxirrindulari garrantzitsuenek hasiak dira argitaratzen urte berriko helburuak – adibidez egun hauetan jakin dugu Valverdek 36 urterekin lehen aldiz izango duela Giroko sailkapen nagusia jomugan, ondoren Nairo Quintanari lagunduko dio Tourrean eta abuztuan Rioko jokoetako hautagaien artean sartu beharko dugu ziurrenik. Eta taldeak ere hasi dira azken hilabeteetan egin dituzten fitxaketekin lan-taldeak ixten.\nHorietako bat izan da Jon Odriozola proiektua: Euskadi Basque Country – Murias izena eramango du 2016an. Eusko Jaurlaritzak jakitera eman duenez taldeko izenaren lehen zatia erakundearena izan arren, dirurik ez die emango (hori eman dute jakitera gutxienez komunikabideetan). Asko idatzi ondoren iaz sortutako taldearen inguruan, berriro konformatu beharko dute Kontinental mailan lehiatzera. Egia den arren dauden lasterketak kalitate duin bat dutela, maila bat goragokoek munduko onenenekin aritzeko aukera emango lieke (multzo honetan sartuko lirateke Itzulia edo Tourra eta Vuelta bezalako lasterketak).\n“Herri onek merezi du berriro profesional talde bat. Marea laranja marea berdea bilakatu behar da”\nSeguru? Jonek dituen helburuak behin baino gehiagotan adierazi ditu: euskal txirrindulari talde bat Tourrera eta Espainiako Vueltara itzultzea. Labur esanda: Euskaltel utzitako hutsunea betetzea.\nBaina gogoetarako galderak egin beharrean gaude: Euskaltel bezalako talde bat nahi dugu? Ez al ziren zenbait gauza txarto egin, batez ere talde laranjaren azken urteetan? Eta hori errepikatu nahi da?\nAzken finean kirol honetan garaipenek edo lasterketa mediatikoenean egoteak ez du ziurtatzen etorkizun oparoa – eta horren adibide ikus daitezke HTC – High Road talde mitikoa edo urrunago joan gabe Velocio – SRAM emakumeen taldea, munduko txapeldun azken bi urteetan taldekako erlojuz kontrako proban.\nBeraz, ez al da askoz positiboagoa lasterketa guztiak irabaztera ateratzera joan zentratu beharrean soilik lasterketa batean? Sky-k egiten duena gutxi gora behera.\nBatzuetan ondo atera da eta gehienetan emaitzek ez dute lagunduko (helmuga marra zeharkatzen lehena soilik bat izaten da). Zaila da, baina nork esan zuen erraxa izango zenik?\nBidaltzailea:Piban 2015-11-13 Hemen argitaratua:Euskaldunak, IritziaEtiketak: #posteuskaltel, Euskaltel-Euskadi, Eusko Jaurlaritza, HTC-Highroad, Jon Odriozola, Murias taldea, velocio-SRAM


Habian!-eko ehungintza sortzaileen lanak, Jantziaren Zentroan ikusgai | Herribizia\nSaioa Matxain, Anne Gajate eta Ruben Pantiga ehungintza sortzaileak Habian! hazitegiko egoiliarrak dira. Bertan ezagutu dute elkar, eta erakusketa zabaldu dute Jantziaren Zentroan haien lanekin. ’Egunsentia: Torrekuatik diseinatzen’ izeneko proposamena da, hiru diseinatzaile gazteek Habian! hazitegian lantzen ari diren proiektuen erakusle. Erakusketan Idoia Lizeaga bitxi diseinatzaile eta lore maistrak kolaboratzaile gisa parte hartu du, Kapitain-etxean hainbat pieza ikusgai jarrita.\nSaioa Matxain errenteriarrak, alegia SAI-SUO markak, ‘Ortzimuga’ izeneko proposamena dakar. Iraganera begiratzen duen bilduma da giroa berreraikitzeko.\nANNE GAGO izenaren atzean, Anne Gajate diseinatzaile errenteriarra topatuko dugu. Kalitatezko ehunak, diseinu zaindu, dotore eta modernoak, guztiak eskuz brodatuak. Kapitain Etxean bere lehen bilduma aurkeztuko du, 2021eko udaberri-udarako sortutako proposamena.\nRuben Pantiga asturiarrak modako argazkigintzan hasi zuen bere ibilbide profesionala. Iraunkortasunaren defendatzaile sutsua, gizarteak egun duen kontsumitzeko moduaren pentsamendu kritikoa sustatu nahi du.\n#KosturaKamikaze. Kontsumo gizartearen gogoeta post-apokaliptikoak’ izeneko proposamena aurkeztu du Jantziaren Zentroan.\nHiru sortzaileak Torrekuan kokatutako Habian! hazitegiko egoiliarrak dira. Errenteriako Udalak eta Oarsoaldea Garapen agentziak 2016 urtean zabaldu zuten artisau eta sormen lanbideei laguntzeko proiektuan. Hiru urteko epea du sortzaile bakoitzak bertan bere proiektua garatu, landu eta bertan kokatzeko.\n‘Egunsentia:Torrekuatik diseinatzen’ erakusketa Jantziaren Zentroaren beheko solairuan doan ikus daiteke datorren otsailaren 28a arte honako ordutegi honetan: larunbatetan, 11.00etatik 14:00etara eta 17:00etatik 20:00etara, eta igandetan, 12:00etatik 14:00etara.


500 euroko billeteen kopuruak behera egiten jarraitzen du - Ekonomiaren KZ\nZirkulazioan zeuden 500 euroko billeteen kopurua 2021. urtearen amaieran 14,9 milioikoa izan zen, duela ia hogei urtetik izan duen kopururik txikiena, 2002ko urtarrilean, euroa zirkulazioan sartu zenean, Espainiako Bankuak argitaratutako behin-behineko azken datuen arabera, 2019ko urtarrilean utzi baitzion mota horretako billeteak jaulkitzeari.\n500 euroko billete guztien zenbatekoa, 2021eko azken hilabetean, 7.450 milioi eurokoa izan zen; aurreko hilean, berriz, 7.750 milioi eurotik gorakoa. Horrek esan nahi du % 3,8ko jaitsiera izan dela hilabetean, eta % 18,1ekoa duela urtebeteko kopuruarekin alderatuta (9.100 milioi euro 2020ko amaieran).\nEuropako Banku Zentraleko (EBZ) gobernu-kontseiluak 2016ko maiatzaren hasieran erabaki zuen 500 euroko billeteak ekoizteari uztea. Erabaki hori aplikatuz, Espainiako Bankuak bertan behera utzi zuen 500 euroko billeteen jaulkipena 2019ko urtarriletik aurrera, nahiz eta legezko bidea izaten jarraituko duten; beraz, zirkulatzen eta erabiltzen jarraitu ahal izango dute, ordaintzeko eta balio-gordailu gisa, hau da, erosteko eta aurrezteko.\nEra berean, sektore profesionalek, hala nola bankuek, funtsen edo bulegoen garraio-konpainiek eta moneta-trukeek, beste establezimendu batzuen artean, 500 euroko billeteak birzirkulatu ahal izango dituzte. Billete horien balioa mugarik gabe mantenduko da, eta edozein unetan aldatu ahal izango dira euroguneko banku zentral eta nazionaletan.\nZirkulazioan zeuden 50 euroko billeteen kopurua 28 milioi igo zen abenduan, 1.471 milioi unitateraino, 73.550 milioi euro inguruko zenbatekoarekin. 2020. urtea 1.371 milioi unitaterekin itxi zen.\nGainera, 200 euroko billeteen zenbatekoa 212 milioi eurokoa izan zen 2021eko abenduan, 1,06 milioi unitaterekin, aurreko hilean baino zertxobait gutxiago.\n100 euroko billeteen kasuan, banatutako billeteen eta abuztuan kendutako billeteen arteko arrakalak iraun zuen, erakundeek Espainiako Bankuari orduan zirkulazioan jarri zirenak baino billete gehiago eman ondoren.\n← Elektrizitatearen gaurko prezioa: 442,54 euro / MWh, inoizko handiena\nBankuek 12.100 lanpostu kendu eta 3.000 bulego itxi dituzte 2021ean →


GODMORGON/TOLKEN / TÖRNVIKEN Altzari gaineko konketa 45 - distira handia zuria/antrazita Dalskär txorrota - IKEA\nKalitatea-prezioa erlazioa ona da eta egunero erabiliz 10 urte irauteko bermea du. Berme-liburuxkan aurkituko dituzu zehaztapenak eta baldintzak.Itxura soil eta lerro puruei esker, oso ongi geratzen da altzari mota guztiekin.Distira handiko akaberak argia islatzen duenez, bainugelak itxura distiratsua eta alaia izango du.Ekoizpen-teknika aurreratu bati esker, urak tiraderak kaltetzea eragozten du. Xaflak ohola partikulez estaltzen du bertikalki, ura sar litekeen ertzik gera ez dadin.Zorua garbitzea erraz-erraza da, hormari lotuta dagoelako eta bidea oztopatzen duen hankarik ez duelako.Tiraderak emeki irristatzen dira, tope bat dute eta guztiz irekitzen dira guztia ikusgai egon dadin eta ezer eror ez dadin.Emeki ixteko sistemari esker, lasaitasun-sentsazio bat nabarituko duzu tiradera ixten duzun bakoitzean eta ez duzu hatzak harrapatzeaz arduratu beharko.Beheko tiradera sakonak gauza handiagoak sartzeko tokia du; adibidez, eskuoihalak edo ile-lehorgailua. Goiko tiradera ezin hobea objektu txikiak sartzeko; adibidez, eskuilak, kremak eta osagarriak.Sifoiaren diseinu adimendunari esker, tutuak armairuaren atzealdera bideratzen ditu, eta ahalik eta gehien aprobetxa dezakezu tiraderetako tokia.Bere eraikuntza errazari esker, oso erraz muntatzen dira tiraderak.Ur-txorrota irekitzen duzun bakoitzean ura eta energia aurreztuko dituzu, aireztatzeak alferrik xahutzea ekiditen duelako.GODMORGON hankak bereiz saltzen dira.Inguratzeko zerra eta silikona behar dira konketa finkatzeko; bereiz saltzen dira.Txorrota eta iragazkia dakartza.Erabili produktuarekin batera datorren neurri-txantiloia konketa altzari gainekora finkatzeko.Ziurta ezazu bainugelako hormen materialak altzarien pisua eusten duela. Instalatzen ondo ez badakizu, jar zaitez profesional batekin harremanetan.Horman jarri behar da, altzariak berak dakarren finkagailuarekin.Zure bainugelako hormen erresistentzia zein den ez badakizu, hankak erabiltzea gomendatzen dizugu.Konketa produktu kimiko gehienak jasaten ditu, azido eta alkali gogorrak izan ezik.Diseinatzailea\nAltzari gaineko konketa 45Hezetasun orbanak ahal den azkarren lehortu behar dira, hezetasuna sar dadin ekiditeko.\nAltzari gaineko konketaGarbitu uretan hezetutako zapi leun batekin eta, behar izanez gero, erabili urratzen ez duen garbigarri bat.Ez erabili konketaren azalean arrastoa uzten duen produktu urratzailerik edo espartzurik, ezta objektu zorrotzik ere.\n2 tiraderadun konketa-armairuaGarbitu uretan hezetutako zapi leun batekin eta, behar izanez gero, erabili urratzen ez duen garbigarri bat.\nAltzari-gainekoaGarbitu uretan hezetutako zapi leun batekin eta, behar izanez gero, erabili urratzen ez duen garbigarri bat.Eragile kimiko korrosiboek, esaterako karearen aurkako produktuek, kloroak edo azetonak laminatua kalte dezakete. Isuriz gero, garbitu ahalik eta lasterren. Etxea garbitzeko ohiko produktuak erabil daitezke.\nMuntatzeko argibideakGODMORGON 2 tiraderadun konketa-armairua803.440.94TOLKEN Altzari-gainekoa803.547.14TÖRNVIKEN Altzari gaineko konketa902.915.18TÖRNVIKEN Altzari gaineko konketa902.915.18DALSKÄR Iragazkidun txorrota302.812.92\nBeste dokumentu batzukGODMORGON 2 tiraderadun konketa-armairua803.440.94GODMORGON 2 tiraderadun konketa-armairua803.440.94GODMORGON 2 tiraderadun konketa-armairua803.440.94TOLKEN Altzari-gainekoa803.547.14TÖRNVIKEN Altzari gaineko konketa902.915.18DALSKÄR Iragazkidun txorrota302.812.92DALSKÄR Iragazkidun txorrota302.812.92\nProduktuaren tamaina102x49x74 cm\nAltzari gaineko konketa 45, distira handia zuria/antrazita Dalskär txorrota102x49x74 cm


Zorutik. – Guraso.eus\nBaloreen transmisioaGuraso elkarteakGurasotasunaHeziketa\n2017-10-25\tguraso\tIruzkinik ez\nGuraso.eus egitasmoan, gurasotasunarekin lotutako egitasmo interesgarriak ezagutu eta ezagutarazi nahi ditugu. Halaxe iruditu zaigu Zorutik proiektua, Galdera batzuk egin dizkiegu proiektuaren nondik norakoak ezagutzeko.\nZer da zorutik? Eta nortzuk osatzen duzue?\nZorutik proiektua Laura, Alvaro, Hegoa eta Iratik osatzen dugu. Urteak daramatzagu 0-3 zikloan hezitzaile gisa lanean eta haurren hazkuntzarako dugun ikuspegiak batzen gaitu. Esperientzia ezberdinetatik abiatuz elkarrekin zerbait sortzeko grina piztu zitzaigun eta Jolas eta Behaketa taldeak martxan jartzea erabaki genuen. Gure asmoa familiei haurren hazkuntzarako akonpainamendua eman eta tresna batzuk elkarrekin eraikitzeko gune bat eskaintzea da, haurren jolas autonomorako eta zaintzen garapenerako espazio bat sortuz.\nPikler-en ideietan oinarritzen duzue proiektua?\nGure proiektuaren oinarriak Emmi Piklerren ekarpenak dira. Pediatra honek egindako lana ezagutzeak inflexio puntu handi bat izan zen gure lan egiteko moduan. Ordura arte ohikoak ziren jarduerekin apurtzea suposatu zigun (adibidez, korroa, ariketa zuzenduak, haurrak hamaketan jarri, fardel aldaketari garrantzi gutxi eman…). Pikler-Loczy erakundetik egindako ekarpenak ezagutzeak batez ere gure lanaren gaineko hausnarketa sakona egitera eraman gintuen eta modu “automatiko” batean edota ohituraz egindako guztia kuestionatu eta hainbat galderen inguruan hausnartzera eraman gintuen: zeintzuk dira haurren benetako beharrizanak? zer egiten dut? zertarako? zer aldatu dezaket?…\nJaioberriek pasatzen dituzten etapa guztiak ondo ulertzen laguntzen gaitu. Eta hori guztia heldu bezala egiten dugun akonpainamendua modu egokiago batean egiteko ezinbestekoa da. Beraiekin ditugun harremanak kalitatezkoak eta osasuntsuagoak izatera garamatza.\nIdeia guzti hauek ezagutzen gindoazela Budapesteko formakuntza batean bertan eskaintzen den familientzako jolas espazioa ezagutu genuen eta benetan interesgarria iruditu zitzaigun. Izan ere espazio honek familiekin zuzenean lan egitea ahalbidetzen du, hau da, haurren erreferentziazko pertsona garrantzitsuenekin. Proposamen hau Emmi Piklerren iturburuetako bat heltzea dela uste dugu, izan ere, umezurtz etxeko zuzendaritza hartu baino lehen, familiekin pediatra lanak egin zituen.\nBudapesteko proposamenaz gain, antzeko beste esperientzia batzuk ezagutzeko aukera izan genuen Ecuadorren eta Bartzelonan. Horrela, oinarriei ondo helduta, gure eskaintza propioa perfilatuz joan ginen.\n1946an ireki zuen Emmi Piklerrek “Loczy” etxea. Bere ideiek gaur egungo testuinguruan balio dute?\nZalantzarik gabe, bai. Are gehiago esango genuke, gaur egungo testuinguruan oso beharrezkoa da ideia hauek zabaltzea.\nPiklerrek egindako lan guztia haurren benetako beharretan oinarritu eta haurra subjektu aktibo denaren errekonozimenduzko ikuspegi batetik abiatzen da. Horretarako jarduera autonomoa, mugimendu askea, kalitatezko zaintzak, erritmo ezberdinekiko errespetua, gaitasun propioetan konfiantza,… lantzea proposatzen da. Guzti hau bideragarria izan ahal izateko, ezinbestekoa da helduok haurrekiko errespetuzko eta konfiantzazko begirada bat garatzea; horrela, modu askeago, erosoago eta egokiago batean garatu ahal izango dira. Izan ere, arreta, konfiantza eta errespetua jasotzean, segurtasun pertsonala eta autokontzeptu egokia sortuko dute beraien gaitasunetatik munduari aurre egin ahal izateko.\nBehaketa da zuen lanaren oinarrietako bat eta behaketa taldeak ere antolatzen dituzue. Benetako behaketa egiteko prest gaude Gurasoak?\nZorutiketik Jolas eta Behaketa Taldeak antolatzen ditugu. Alde batetik, haurrek jolas eta jarduera autonomoa garatu dezaten baldintzak sortzen ditugu. Konfiantza osoa daukagu haurrek dituzten berezko gaitasunetan, eta uste dugu jolasaren bidez eta giro egokia izanik gaitasun hauek modu osasuntsu batean garatzen dituztela. Baina giro horren ezinbesteko baldintza bat helduon jarrera eta egoteko modua da. Horregatik planteatzen dugu behaketa aktiboa. Talde hauen proposamena helduok gure artean hitzik egin gabe eta haurren jardueran zuzenean esku hartu gabe behatzen egotea da. Haurrak egiteko gai diren gauza guztietan jartzen dugu arreta eta ez “oraindik” egiten edo lortzen ez dituzten gauzetan.\nUste dugu hasiera batean guraso eta helduontzat zaila izan daitekeela ariketa hau. Ohituta gaude etengabe gauzak egitera, eta bat-batean toki batera heldu non isilik eta “ezer egin gabe” egon behar zaren arrotza izan daiteke. Baina ikusten ari gara nola egoteko modu hau gurasoei beraien seme eta alabekin konektatzera eramaten dituen. “Izan beharko luketen” pertsonatik aldendu eta diren pertsona bezala ikustera daramatzatela, haur bakoitzak momentuan momentu duten gaitasunekin.\nHonetaz gain, behaketa aktibo honek heldu bakoitzak bizi dugunarekin eta barnean dugunarekin konektatzera ere garamatza. Hau garrantzitsua da haurren beharrak eta gure behar propioak ezberdintzeko. Eta hau ere ariketa zaila da helduontzat, baina guztiz beharrezkoa familia baten barnean pertsona bakoitza subjektu aktibo bezala onartzeko.\nFamiliak from Ene Begirada on Vimeo.\nZeintzuk dira zuen esperientziatik, egungo sisteman bizi garen gurasook ditugun behar nagusiak?\nGure esperientzian bizi izan dugunetik gurasoen bi behar nagusiekin topatu gara.\nBatetik, euren haurren hazkuntzaren inguruko ziurtasun eza. Gure jendartean iritzi ezberdin eta kontrajarriak daude, eta askotan, esparru ezberdinetatik, gurasoei egin behar dutena esaten zaie. Zurrunbilo horretan guraso batzuk ziurtasuna galtzen dute eta bere senari begira baino gehiago besteek diotenari begira egoten dira. Kasu hauetan beharrezkoa ikusten dugu helduok hausnarketatik abiatzea, hau da, teoria, esperientzia, iritzi etab. ezberdinak ezagutzeaz gain, beraien familian eta inguruan hobeto datorkiena erabiltzea. Beraien buruarekin eta gertuko inguruarekin koherentzian datorrena aukeratzea. Beraien gaitasun propioetan sinestea eta konfiantza izatea.\nBestetik, bizi garen sistemaren erritmotik aldentzeko behar handia ikusten dugu. Gure jendarteak duen helburu produktiboen erritmo arinak, eta lan munduan ditugun baldintzek ez datoz bat pertsonok ditugun benetako beharrizanekin. Haurrekin gaudenean bereziki konturatzen gara desoreka honetaz. Ezagutu ditugun guraso gehienentzat haur bat izateak orain arte bizi izan duten erritmo azkarrarekin apurtzeko beharra suposatu die. Gure bizimodua aldatzeko premia berezia sentitzen dugu. Pertsonok ditugun benetako beharrak gure bizitzaren erdigunean jartzeko eta behar “artifizialak” edo kapitalismoak sortutako horietatik aldentzeko.\nEta egungo sisteman bizi diren haurren beharrak?\nInguru egokia eskaintzen badiegu, haurrek berez garatzeko gaitasun handia dute; beraz, haurrek duten behar nagusia “beraiek izaten” uztea da. Egungo sisteman haurrei “egitera” bultzatzen zaie, hau da, produzitzera; eta ez zaie “izaten” uzten. Hori ahalbidetzeko, helduok lan handia egin behar dugu. Haurren behar propioak aitortu eta inguru egokia eskaini behar diegu. Ildo honetan puntu ezberdinak aipatu ahalko genituzke: eguneroko zaintzetan lasaitasuna eta gozotasuna bermatu, mugimendu askea ahalbidetzeko inguru segurua eskaini, jarduera autonomorako haur bakoitzarentzat egokiak diren materialak eskuragarri jarri, mundua ulertzen laguntzeko muga argi eta logikoak finkatu, bizi ohiturak barneratzeko familia bakoitzaren ohiturak errespetatzera gonbidatu,…\nHonez gain, haur bakoitza den modukoa aitortzearen beharra ikusten dugu. Haur oso txikiak izan arren, detaile txikietan bakoitzak duen izaera ikusi daiteke eta helduoi garen modukoak errespetatuak izatea gustatzen zaigun moduan, haurrek ere horretarako eskubidea izan behar dute.\nGure ustez jendartean bizi ditugun baldintza asko aldatzeko lanean jarraitu behar dugu, haur, gazte zein helduon beharrak eta bizitza bera erdigunean jarri ahal izateko.\nZein garrantzi ematen diozue jolasari?\nJolasa mundua ezagutzeko modurik ederrenetarikoa da. Jolas egiten duen pertsonaren adinaren, izaeraren eta beharren arabera, helburua ezberdina izan daiteke. Hori bai, jolasa plazerrarekin guztiz lotuta doala uste dugu,hau da, norbait jolastera behartzen dugun momentutik jolasa izateari uzten dio erabat.\nGure kasuan, lau hilabete eta bi urte bitarteko haurrentzako jolas espazioa eskaintzen dugula kontuan izanik, jolasa norberaren eta besteon gorputza, norberaren gaitasunak eta besteenak, inguruko materialak eta espazioa arakatu, ezagutu eta ulertzeko modua da. Hau pertsona bezala garatzeko ezinbestekotzat jotzen dugu.\nZorutik from Ene Begirada on Vimeo.\nIruzkinik ez "Zorutik."


Torturari buruzko txostena\nGuardia Zibila 1.792 tortura kasutan dago nahasita; Espainiako Polizia 1.785 kasutan; eta Ertzaintza 336 kasutan. Paco Etxeberriak ohartarazi du tortura kasuak askoz gehiago direla.\n4.113 tortura-kasu EAEn, 1960 eta 2014 urteen artean\nEuskal Autonomia Erkidegoan gutxienez 4.113 tortura kasu izan dira 1960 eta 2014 urteen artean. Hala dio tortura eta tratu txarrei buruz Eusko Jaurlaritzak agindutako txostenak. Kasuak, baina, askoz gehiago izan daitezkeela ohartarazi dute.\nIkerketa Paco Etxeberria auzitegi medikuak eta Laura Pego Kriminologia Institutuko zuzendariak gidatu dute, eta gaur aurkeztu dituzte xehetasun guztiak, Jonan Fernandez Eusko Jaurlaritzaren Bake eta Bizikidetza idazkaria ondoan zutela.\nTxostenaren arabera, biktimen % 83 gizonezkoak dira eta % 17 emakumezkoak, gehiengoa gaztea.\nHorietako batzuk behin baino gehiagotan torturatu zituzten. Beraz, torturak jasandako pertsonen kopurua zehatza hau da: 3.415.\nGuardia Zibila 1.792 tortura kasutan dago nahasita; Espainiako Polizia 1.785 kasutan; eta Ertzaintza 336 kasutan.\nTorturak eta tratu txarrak sufritu zituzten lagunen % 43 aske utzi zituzten, eta horietako % 35 inolako kargurik gabe.\nTortura metodoei dagokionez, poltsa Guardia Zibilak erabili izan du bereziki; elektrodoak eta bainera, Guardia Zibilak eta Espainiako Poliziak. Ertzaintzak, berriz, atxilotuak jarrera txarretan jartzen zituen, nekea eragin eta indarrak ahitu arte.\nHorrez gain, ikerketak erakutsi du torturaren biktimek ez dutela inolako arretarik eta aitortzarik jaso.\nInkomunikazioa eta torturaren ukatzea\nPaco Etxeberriak jakinarazi du beste 454 espediente dituztela ikertzeko eta diktadura garaiko eta trantsizioko 1.081 salaketa soilik aztertu dituztela. "Baina urte haietan torturaren praktika orokorra zen eta, beraz, aipatutako baino kasu askoz gehiago izan ziren", ohartarazi du.\nSalaketa kopuru handiena 80eko hamarkadan eman zen eta 2004tik aurrera behera egin zuen. 2014tik aurrera ez da tortura salaketarik izan.\nAuzitegi Gorenak 20 kasutan soilik berretsi ditu tortura salaketak. Guztira, 49 polizia zigortu ditu tratu txarrak emateagatik: 21 polizia eta 28 guardia zibil. Ertzaintzaren kontrako epairik ez dago.\nIkerketak ondorioztatu du terrorismoaren akusaziopean atxilotutakoei inkomunikazio erregimena aplikatuta "torturak eta tratu txarrak ematea erraztu" dela eta kasu horiek "ikertzea zaildu" duela.\nIldo horretan, gogora ekarri du Giza Eskubideen Auzitegi Gorenak Espainia zazpi aldiz zigortu duela, tortura salaketak ez ikertzeagatik.\nEra berean, ikerketak dio agintariek "sistematikoki" ukatu dutela torturaren existentzia eta gogoratu du torturengatik kondenatutako agenteak indultatzeagatik zigortu zuela Torturaren Batzordeak Espainia.\nPaco Etxeberriak zuzendutako lan-taldeak 26.113 dokumentu baino gehiago aztertu eta 500 biktima elkarrizketatu ditu, torturari eta tratu txarrei buruzko ikerketa egiteko.\nGuztira, 1.027 biktimaren testigantza bildu dituzte, elkarrizketetan, audioan eta bideoan.\n202 kasutan Istanbuleko Protokoloa aplikatu dute eta biktimen % 5ak “beharrizan berezia eskatzen duten ondorio psikologikoak” dituztela ondorioztatu dute.


Tarteko bidean, txipak itsumutil | Harian | Berria\nIngurumena. Hondakinen kudeaketa. Analisia\nTarteko bidean, txipak itsumutil\nTxartel magnetikoa duen edukiontzi bat, Lazkaon. AIMAR MAIZ / GOIERRIKO HITZA\nMikel Peruarena Ansa -\nOrpazurda hitza famatu dute asteburu honetan; Pablo Berasaluze pilotariaren Akilesen zainaz orpazurdaz ari ziren, finalean ustekabean hautsi zuen horretaz. Baina pilotariarena ez da izan azken asteetan hautsi den oreka bakarra; ezker abertzaleari orpazurda, Akilesen zaina, saihets babesgabea aurkitu dio EAJk: herri galdeketak. Legazpin atez atekoari buruzko galdeketa egin zutenetik, zalantza sumatzen zaio ezker abertzaleari. Martin Garitano Gipuzkoako ahaldun nagusiak esan du ezker abertzaleak aintzat hartuko duela herritarren hitza. Bilduk ez du xehetasun gehiago eman, oraingoz. Legazpiko udal taldeak gaur emango du bere erabakiaren berri; ikusiko da zer bide hartuko duen Bilduk.\nNolanahi den ere, zerbait aldatzen ari den seinaleak badira Gipuzkoan: hondakinen bilketari buruzko adostasunera heldu dira Elgetan, eta jarrerak gertuago daudela adierazi dute Zumaian. Atez atekoa ez baina beste sistema batzuk probatzekotan dira bi herri horietan. Lehenago, iazko urrian, ezustean iritsi zen beste albiste bat: Urnietako hiru alderdiek EAJk, Bilduk eta PSEk tratua egin zuten, bosgarren edukiontzia jartzeko. Helburua zehaztu behar zela, baldintza hori jarri zuen Bilduk. Adostu zuten hondakinen %65 bereizita biltzera iristea; eta bosgarren edukiontzia herri osora zabaldu zuten.\nUrnietan, Bilduk esan zuen ez ziola uko egiten atez ateko bilketari, sistemarik egokiena iruditzen zaiolako, baina errespetatzen zuela udalaren gehiengoak hartutako erabakia. Elgetan, Oxel Erostarbe independentearen taldeak jada ez da Aralarrekoa, Bilduk eta EAJk itxi dute akordioa. Kaleko edukiontzi adimendunak jarriko dituzte txipak izango dituzte, nork-noiz irekitzen dituen kontrolatzeko lau hondakin frakziorentzat: organikoarentzat, plastikoentzat, errefusarentzat eta pixoihalentzat. Beste bost edukiontzi klase, berriz, irekita mantenduko dituzte: paperarena, beirarena, olioarena, pilena eta arropena. Helburua ere adostu dute: hondakinen %70-80 inguru birziklatzea. Eta galdeketa egingo dute, abenduan.\nZumaiako proposamena antzeko arrastotik doa: hondakin frakzio guztientzat txipekin funtzionatuko duten edukiontziak jartzea. Zumaian Zero Zabor taldeak egin du proposamena, hondakinei buruz eztabaidatzeko udalak antolatutako mahaian. Bilduk, EAJk, Aralarrek eta PSEk parte hartzen dute mahai horretan, baita atez atekoaren kontrako plataformak, Zumaian Zero Zabor taldeak, eta Zumaiako Natur Taldeak ere. Atzera-aurrera ibili ostean, badirudi jarrerak gerturatzen hasi direla. Sistema aztertu egin behar dela ñabartu du udalak; xehetasunak adostu behar direla, oposizioak. Ez dute ezer itxi, baina doinua berria da.\nZumaian eta Elgetan proposaturiko sistemak berriak dira, orain arte ez dituztelako jarri kaleko edukiontzi guztiak txipekin. Zer emaitza izango duten, ezin aurreratu, beraz. Baina txipak dituzten edukiontzi batzuk erabili izan dituzte lehenago ere; Lazkaon, adibidez, materia organikoaren edukiontziek txipak dituzte hiri hondakin guztien %50 inguru bereizita biltzera iritsi dira modu horretan. Bosgarren edukiontzi soila erabiltzen ari diren herrietan nekez iristen dira %40 bereizita jasotzera. Atez atekoarekin ari diren herrietan, berriz, %70etik gorakoa da bilketa selektiboa Antzuolan eta Itsasondon %90etik gertu dabiltza.\nParadoxa bat geratu da agerian: datu onenak eman dituen bilketa da aurkakotasun gehien eragiten dituena, publikoki eta mediatikoki bederen atez atekoa duten herrietan ere istiluak izan ziren hasieran, baina baretuta daude aspaldian. Orain, orpazurda ukituta, birziklatze tasa apalagoak eman ditzaketen bilketak probatzeko prest agertu da Bildu, tarteko bidetik. Baina ez dio uko egin errauste plantaren lanak bertan behera uzteko asmoari atzo bi kontratu eten zituen hondakinen partzuergoak, irregulartasunak antzemanda. Errauste planta gelditzekotan, ordea, birziklatze tasak handitzea lortu behar du Bilduk, ez dio tarteko bideak balio. Ikusteko dago txipak lagun edo traba izango dituen bide horretan.